Sugegorri - Wikipedia, entziklopedia askea.\nSugegorriak Viperinae azpifamiliako sugeak dira. Guztira 43 sugegorri espezie inguru daude. Europa, Asia eta Afrikan banatuak daude. Oso ahaidetuak daude Asia eta Amerikako Crotalinae subfamiliako krotaloekin; azkeneko honetan kriskitin-sugeak sartzen dira. Beren artean desberdinak dira. Krotaloek begi bakoitzaren aurrean beroari sentsitiboa den sakonune bat dute. Sakonune hori odol beroko animaliak egunez eta gauez aurkitzeko ahalmena ematen dien organo bat da. Bi azpifamilia horiek viperidae familia osatzen dute.\nSugegorri guztiek bereizgarria den pozoi-guruin bat dute. Guruin hori falta diren beste sugeenak baino sofistikatuagoa da.\nPozoi-guruin bakoitza hortz luze eta huts baten oinarriarekin lotzen da. Sugea erasotzean letagin pozoitsu horiek ehizakian sartzen dira eta puntatik pozoia egozten da. Pozoiak harrapakinaren ehunak sakonki kutsatzen ditu. Letagin horiek mugikorrak dira. Erabiltzen direnean goiko barailarekin angelu zuzenean jaurtitzen dira; gainerako denboran, atzerantz okertzen dira eta ahosabaiaren kontra ehun bigunezko bilduki batean gelditzen dira. Pozoia eraldatutako listu guruinek sortutako gaia da eta proteina, pozoina, eta entzimaz osaturik dago. Sugegorrien pozoia odolharrimin eta odol-loditzailea da, eta tentsiobeherakada, bihotz-taupada neurriaren aldaketa, hezur-usteltzeak eta hanturak eragiten ditu. Bere eginkizuna, ehizakia hiltzeaz gain, liseriketa erraztea da.\nEuropan zazpi sugegorri inguru daude, guztiak vipera kideak. Horiek benetan arriskutsuak diren sugeen taldea osatzen dute. Euskal Herrian hiru sugegorri mota ditugu: kantauriar sugegorria (Vipera seoanei), alde atlantikoan; aspis sugegorria (Vipera aspis aspis), Pirinioetan eta erdialdean; eta, azkenik, lataste sugegorria (Vipera latastei), hegoaldean. Aurreneko biak ez bezala, azkena oso urria da.\nEuropar sugegorriek gorputz erlatiboki astuna dute eta bere buztana motza izaten da. Burua ondo zehaztua dute, askotan hiruki erakoa. Gainaldeko ezkatak karenatuak dira. Begia nahiko txikia da eta begi-ninia zutika dute. Buruaren perfila aldagarria da eta suge mota batzuek "sudur-adar" biguna eta ezkataduna dute.\nSugegorriak lurzoruko biztanleak dira, suge mota guztiak egunez ekileak dira, baina gautar bihurtzen dira gauez berotasuna handia bada.\nEuropako sugegorri gehienak ugaztun txikiz (sagu, satitsu....) elikatzen dira baina batzuek txori edo sugandilak harrapatzen dituzte. Vipera ursinik, berriz, zomorro handiak ehizatzen ditu.\nSugegorriak nahiko motel mugitzen dira, baldin eta gogaitzen ez badituzte. Toki estalietatik ehizatzen dute. Ehizakirik gerturatuz gero, ziztu batean burua malgukiaren gisara aurrera bota eta ahoa zabal-zabalik duelarik hozka egiten diote. Gero, pozoia bere lana egin arte itxaroten dute eta usaimenaren bidez mingaina astinduz arrastoari jarraitzen diote; hau gertatzen da harrapari ugaztunak ehizatzen dituztenean. Txori, sugandila edo xomorroak badira, heldu egiten dituzte eta mugitzeari uzten diotenean burutik hasita irensten dituzte. Sugegorriak ere ehizatzeko batzuetan ugaztunen gordelekuetan sartzen dira.\nSugegorri gehienek, giro hotzetarako egokitzapen gisara, barnerruleak (obobibiparoak) dira; arrautzak amaren barruan hazten dira eta kumeak bizirik erditzen dituzte. Vipera lebetinak berriz, Europan arrautzak erruten ditu. Arrunt udaberrian ugaltzen dira. Ernaltzea egin baino lehen ar lehiakideek borroka-dantza bat egiten dute. Arrak bata bestearen aurrean tente jartzen dira eta burua eta lepoarekin bultzaka, indartsuenak, gehienetan helduena, emea ernalduko du.\nSugegorri batzuek bereizgarriak diren ezaugarriak dituzte eta ez da zaila bereiztea. Beste batzuk berriz, oso aldagarriak dira eta bereizteko zailtasunak sortzen dituzte. Behatu behar diren ezaugarriak muturraren perfila (zapala, gora begira edo sudur-adarrarekin), marrazkia eta ahal bada goiko aldeko ezkaten neurria dira.\nEuropako sugegorri motak[aldatu | aldatu iturburu kodea]\nWikimedia Commonsen badira fitxategi gehiago, gai hau dutenak: Sugegorri\nBNF: 12259966d (data)\nPaleobiology Database: 64912\n1811. urtean deskribatutako animaliak\nOrriaren azken aldaketa: 2 maiatza 2022, 10:24.


Urriko Iraultza Eibarren: 1934ko urriaren 5eko gertakariak — Kultura — Eibarko Udala\nUrriko Iraultza Eibarren: 1934ko urriaren 5eko gertakariak\n"Bueno, mutilak. Zuen eginbiharra bete dozue. Oiñ arrio egin biharra dagok. Armak entregaizuzez baiña segidu deixala huelga generalak" (Jazinto Galarraga).\n1934ko urriaren 5ean Gobernuaren kontrako iraultza gertatu zen. Espainia osoan altxatzekoak ziren, baina azkenean Asturiasko meatzetan, Katalunian, eta Eibarren izan zuen indar handiena. Euskadin, Eibarren izan ziren gertaera latzenak, Arrasaterekin batera (ikus 1934ko urriaren 6ko ABC egunkariaren azala, PDF).\nEibarren 23 eskuadra zeuden prest iraultzan parte hartzeko; bakoitzean hamar lagun zeuden, nagusi biren esanetara. Urriaren 5eko goizaldean enpresa batzuetatik armak hartu zituzten matxinatuek, "si no con la complicidad, con la pasividad de los guardianes". Casa del Pueblon, Kooperatiba Sozialistan, Alfan eta Armeria Eskolan fuerteak ipini zituzten bai defentsarako, bai erasorako.\nMatxinatuek goardia zibilen kuartela esku-bonbekin eta su hartzen zuten likidoz betetako botilekin eraso zuten, baina saiakera ez zen uste zen bezala irten. Bilbotik asaltoko goardien kamioneta bat bidali zuten eta beste bat Donostiatik; iraultzaileek, Eibarko sarreran, Armeria Eskolan, barrikadekin gerarazi zituzten, baina azkenean, goardiak herria mendean hartzen joan ziren. Arratsaldeko laurak inguruan amaitu ziren tiroak.\nPoliki-poliki albiste etsigarriak iristen ari ziren Eibarrera. Itxura denez, altxamenduak ez zuen izan arrakastarik estatuan, eta sakrifizioa alferrikakoa izan zitekeelako ustea zabaltzen hasi zen.\nEguerdiko ordu biak aldera udaletxe ondoan zegoen Barrena tabernan Toribio Echevarria, Jacinto Galarraga, Juan de los Toyos, eta Tiburcio Eguia sozialistak eta Teodoro Lluch komunista bildu, eta erasoari amaiera ematea proposatzea erabaki zuten. Jacinto Galarraga udaletxeko balkoira irten zen, eta hala esan zien bertan bildutakoei: “Bueno, mutilak. Espaiñian guk ahal izan juagu bakarrik. Zuen eginbiharra bete dozue. Oiñ arrio egin biharra dagok. Armak entregaizuzez baiña segidu deixala huelga generalak."\nEgun hartan, guztira, alde bietan, zazpi hildako izan ziren, Carlos Larrañaga enpresari tradizionalista euren artean, mezatara zihoala gazte batek tiroak jota. Iraultzaileen artean bere behargin bat zegoen, tiroa beste batek egin arren. Hauxe esan omen zuen Larrañagak, hilzorian zegoela: "Jende ezaguna, gainera".\nJesús Gutierrezek, La insurrección de octubre de 1934 y la II. República liburuan, balantze gisa, hauxe aipatzen du: Eibarren zazpi hildako eta zauritu ugari izan ziren, 300 bat atxilotu, eta askok Frantziara eta Errusiara erbesteratu behar izan zuten. Udaletxean egin zizkieten tortura gogorrak jasan ondoren, parte hartu zutenetako askok hamasei hilabete eman zituzten Iruñeko kartzelan (238 auzipetu Udal Artxiboko datuen arabera). Hauteskundeen ondoren, 1936ko otsailean, gobernuak amnistia bat dekretatu zuen, eta iraultza armatuan parte hartu zutenak libre geratu ziren.\nGutierrezek dio gertaera haietan parte hartu zutenetako askok ez dutela hura oroitzen zerbait heroiko gisa, baizik eta desenkantu antzeko batekin. Askok diote inozente samarrak izan zirela arrakasta izateko aukera gutxi zuen ekintza baten parte hartzean.\n"Urriko iraultzan erabilli ebena..." (Atzo goizeko ipuinak, Jose Antonio Azpilikueta)


Kongregaziotik egozteko adinako bekatua - Ahotsak.eus\nKongregaziotik egozteko adinako bekatua\nKongregaziotik egozteko adinako bekatua
Neskatilek eurek konfesatzen zuten mutilekin dantza egin zutela. Batzuetan, beldurrez, Bergarara joaten ziren konfesatzera, Antzuolako abadeak jakin ez zezan. Dantzaren bekatua errepikatuz gero, kongregaziotik bidali egiten zituzten neskak. Mutilek San Luisen kongregazioa zuten.
\nHizlaria(k): Zubillaga Leunda, Bernardina\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ANT-072-016 kodeko bideoa nahi duzula aipatzea: ahotsak@ahotsak.eus\nNeskatilek eurek konfesatzen zuten mutilekin dantza egin zutela. Batzuetan, beldurrez, Bergarara joaten ziren konfesatzera, Antzuolako abadeak jakin ez zezan. Dantzaren bekatua errepikatuz gero, kongregaziotik bidali egiten zituzten neskak. Mutilek San Luisen kongregazioa zuten.\nGaia(k): Ohiturak eta bizimodua » Erlijioa » Kongregazioak , Ohiturak eta bizimodua » Erlijioa » Elizaren indarra\n- Nor faten zan ba gauza horreik esatera? Zuek zeuek ez ziñain fango ezta, hori esatera?\n- Ez baiña, han eruaten giñuan guk.\n- (Alabia): baiña zeiñek zekixen noiz itten zindduen dantza?\n- Nola enteraitten zan abadia mutillakin dantzan ibilli ziñailla? Nork esaten otsan?\n- Konfesauta! Konfesatzera juten giñan eta. Hori pekatua zan eta, dantza in giñuala. Ze uste dozu ba zuk? Holaxe. Eta hemen konfesatzia nahi ez igual, hori esateko bildurra eta Bergarara junda gare konfesatzera.\n- Bai ba, Bergarakuak ez giñuzten ezagutzen ta. Hemen jun ezkero, hemen…\n- Gero zinttia, gero herri dana enterau. Eta zinttia noiz janzten, noiz…?\n- Mezetako denporan, kongregaziñuan.\n- Zer ziñain, Antzuolako neskailla danak zeontzein?\n- Bai, nik uste dot gehixenak, bai.\n- Eta mutillak baeukein holako zera?\n- Bai, San Luisena.\n- Hareik ze kastigu eukitzen zeben ez dakit. Baiña neskak…\n- Baiña orduan mutillak be ez euen euko libre neskakin dantza egittia, ezta?\n- Nik uste dot berdin izango dala baiña ez dakit, mutillen berririk ez dakit.\n- Oseake ona baziñan zintta urdiña, eta txarra baziñan zintta berdia.\n- Berdia. Dantza itten baziñuan berdia. Eta ya deskuidaitzen baldi baziñan gehixau itten, fuera! “Ya no eres Hijas de Maria”.\n- “Hijas de Maria”tik bialdu? Eta beste ze gauza itten zeuein “Hijas de Maria” horretan, errezau bakarrik?\n- Errezau. Errezau eta elizara jun ta txintxo-txintxo ibili, mutillekin dantzarik in barik.\n- Baiña hola, eskursiñorik-edo?\n- Baiña gu matrakak giñan eta guk in egitten giñuan.\n- Baiña eskursiñorik edo beste holakorik itten zeuein “Hijas de Maria” horretan? Edo bakarrik eliza asuntua zan?\n- Ez. Elizakua, elizakua, elizakua, elizakua. Goizeko sei t´erdietan edo seiretan edo hola izaten zan mezia.\n- Goizian goiza, bai.\n- Baiña hori zuentzako edo danentzako?\n- Danendako, baiña hori egun hori tokatzen zanian, aparte, “Las Hijas de Maria”, aparte, aparte egoten giñan elizan.\n- Hillian behin, “Hijas de Marias”ok beste banku batzutan-edo.\n- Eta deskuiduan sekula konfesaitten esan ez bazeuen itten dantza in zeueilla?\n- "Allá cuidaus", guk betik esaten giñuan. Esaten gontsen gehixau ez itteko, ez giñuala egingo baiña in egitten giñuan.\n- Zenbat kredo eta zenbat errezau bihar dantza egittiagatik?\n- Horixe, auskalo!\n- Eta penitentzia ze ifintten otsuein?\n- Ba auskalo, beti igual ez euen ipintzen ta. Ez dakit, nik ez dakot oin goguan baiña, pater nosterren batzuk-eta.\nAngiozarkoek dantza egiteko debekua\n"Nik zuk emandako pitarra edango nuke"\nEzin mutilekin dantzan egin\nBuldak ordainduta okela jatea libre zen\nTxerriaren zatirik onenak abadeari, medikuari eta maisuari\nAizpurutxuko erromeria xelebrea\nDoktrina ikasten I\nAste Santutan jai eta prozesioak


Elkarrizketa - Andoni Garcia-Abad (Berkoa)\nBPTD Enpresa Elkarteak parte hartu du Eusko Legebiltzarrean Debabarrena eskualdea suspertzeko ponentzian, lehentasunezko jarduera-eremu adierazpenaren bidez\nPublished by bptd at 22 apirila, 2022\nBerkoa, Elgoibarren dagoen makina-erreminta enpresa bat da, eta aurten, seigarren urteurrena bete du. 2016. urtean jaio zen, talentu gaztea plantillan sartzeko asmo garbiarekin, eta horrela izan da: 16 pertsonako talde gazte batek osatzen du orain kooperatiba honetako plantilla. Andoni Garcia Abad erakundeko kudeatzailearekin hitz egin dugu.\nZer erronka ditu gaur egun Berkoak?\nGure epe laburreko erronka nazioartekotzea da eta gaur egungo bezeroak fidelizatzea da. Orain arte, AEBetara, Indiara, Errumaniara eta Frantziara egin ditugu salmentak eta Euskadin eta Estatuan ere baditugu bezeroak. Gure bezeroak fidelizatu eta gure jarduera zabaltzen jarraitu nahi dugu. Horregatik, Barakaldoko BIEMH 2022an geure standa edukiko dugu.\nNola uste duzu BPTD elkarteak lagundu dezakeela erronka horiei aurre egiten?\nEnpresa berria eta txikia gara eta egun, zaila da ezagutzera ematea. Azoka, marketin, publizitate, web orri, LinkedIn eta abarren bidez egin dugu promozioa, eta BPTD Enpresa Elkartera sartzeko unea zela uste dugu. Elkarte honetan enpresa bazkideen arteko lankidetza bilatu beharko genukeela uste dut. Gure enpresarentzat lankidetza funtsezkoa da.\nNola ikusten duzu Debabarrena pare bat urte barru? Nola eboluzionatuko duela uste duzu?\nEskualde mailan uste dut etorkizun polita dugula aurretik, eta horregatik uste dut makina-erremintan erreferente izaten jarraitzeko lanean segitu behar dugula eta posible bada, hobetu. Euskadi erreferentzia da munduan, eta hori defendatu egin behar dugu, elkarri eskua emanda.\nEnpresa une egokia ari da bizitzen…\nEstatu osoan fabrikatzen ditugun bakarrak gara: marruskadura birakariko soldadurak. Funtsezko produktua da gure jarduerarako, bereizten laguntzen gaitu. Gainera, Eusko Jaurlaritzak Lanbide Heziketako ikastetxeetarako prozesu anitzeko hamahiru makina egitea esleitu digu. Ekipo horiek Elgoibarko Makina Erremintaren Institutuko irakasleekin batera diseinatu dira, eta Euskadiko zentroetan erabiliko dira. Beraz, lan handia daukagu urte honetan aurretik. Horretaz guztiaz gain, merkatu nazionalerako, AEBrako eta Indiarako makina-erremintak ari gara fabrikatzen. Beraz, azken hilabeteotako erakarpena oso ona izan da, baina munduaren egungo egoera orokorra eta dauden arazo guztiak ikusita, etorkizuna zalantzazkoa da berriro ere.\nEnpresa ekintzaile programa\nBPTDko erronkak identifikatzeko edizio berria


Zorionak Anboto! Plateruena-(e)k idatzia,\nAskotarikoak, Berriak, Bideoak, Sailkatugabeak atalean, 2013(e)ko Apirilak 29 |\nIruzkinak: 0 Anboto astekariak 500. alea argitaratuko du maiatzaren 10ean.\nBadira hamaika urtetik gora, euskara sustatzeko hedabidea sortu zela, Erazen erreleboa hartuta. Dagoeneko, 500 bider jaso dugu gure postontzietan. Durangaldeko milaka lagunek irakurtzen dute astero, bertako informazioa euskaraz jasota.\nMaiatzaren 10ean jasoko dugu 500garrena. Horren harira, Anbotok egun osoko jaialdia antolatu du Durangon, eta Plateruenean ere hainbat ekintza egongo dira: Bazkaria, ekitaldia eta erromeria. Bazkarirako txartelak eskuragarri daude antzokian bertan, Berbaron eta Anbotoren egoitzan.\nPlateruon partez ere, Zorionak Anboto! Maiatzaren 11n elkartuko gara!\nAmaitu da migrazioen Zilar Astea Plateruena-(e)k idatzia,\nArgazkiak, Askotarikoak, Berriak, Zilarrezkoak atalean, 2013(e)ko Martxoak 25 |\nIruzkinak: 0 Amaitu da Zilar Astearen aurtengo edizioa. Migrazioei buruz hausnartzea eta gertaera sozial horiek kultur adierazpideen bidez aztertzea izan da gure helburua. Literatura eskola, ikastetxeetako tailerrak, Karrika antzerki taldearen lan berria, San Agustineko Biutz antzezlana, Kriskitinen ikuskizun berria eta musika jaialdia izan dira egitarauko ekintzak. Guztiak interesgarriak; guztiek egin dute ekarpen propio eta ederra Zilar Asteari.\nKriskitinek Erbestea aberri ikuskizuna ekarri zuen zapatuan Plateruenera. Dantza eta koreografia, bideoak, musika, argia… Estetika aparteko ikuskizuna taularatu zuten, eta arteoa bete zuten lagunek txalo zaparradagaz eskertu zuten euren lana. Amaitzean, hainbat jatorritako musika eta dantzak ikusteko aukera izan genuen.\nMerezi izan du, eta hurrengoek ere mereziko dute! Datorren urtera arte!\nInungane, sustraiak airean Plateruena-(e)k idatzia,\nArgazkiak, Askotarikoak, Berriak, Zilarrezkoak atalean, 2013(e)ko Martxoak 22 |\nIruzkinak: 0 Zilar Astea 2013.\n‘Migrazioak’. Migratzeko zioak. Migratzearen arrazoiak, ondorioak, sentipenak… Handik hona eta hemendik hara, hegan gu eta gure adimenak.\nKarrika antzerki taldeak bere azken ikuskizuna aurkeztu du Plateruenean, Zilar Astearen baitan: Inungane, sustraiak airean. Testua, koreografia, argiztapena… hainbat elementu nahastuta, hainbat istorio txiki kontatzeko.\nSorterria atzean utzi eta beste nortasun batzuk jantzi ditzakegu, azala aldatu. Baina, barnean, sustraiak ez dira desagertzen. ‘Nekez uzten du bere sorterria, sustraiak han dituenak’. Karrikak, emozio eta irudimenezko bidaia eder bat ekarri digu.\nPerurenaren harria eta herria Plateruena-(e)k idatzia,\nAskotarikoak, Berriak, Bideoak, Zilarrezkoak atalean, 2013(e)ko Martxoak 19 |\nIruzkinak: 0 Berbertan 2013. Urko Aristik Iñaki Perurena.\nArzallus eta Iñurrategi, solasaldiaren gailurrean Plateruena-(e)k idatzia,\nAskotarikoak, Berriak, Bideoak, Zilarrezkoak atalean, 2013(e)ko Otsailak 15 |\nIruzkinak: 0 BERBERTAN 2013 (II). AMETS ARZALLUSEK, ALBERTO IÑURRATEGI.\nBerbertan zikloaren bigarren saioa ere interesgarria izan da. Solasaldi sakona eta emozioz beterikoa garatu dute Arzallusek eta Iñurrategik. Mendizaletasuna, haurtzaroa, zortzimilakoak, Felixen akordua… Arzallusek proposaturiko osagaiekin menu ederra egin du Iñurrategik. Hemen dituzue ordubete pasa iraun zuen elkarrizketaren pasarte batzuk bideoan. Datorren eguenean, Urko Aristi eta Iñaki Perurena.\nAizpea Goenaga: “Ezin du izan alderdi baten ordezkari Etxeparek, baizik eta herri batena” Plateruena-(e)k idatzia,\nBerriak, Bideoak, Zilarrezkoak atalean, 2013(e)ko Otsailak 8 |\nIruzkinak: 0 Berbertan zikloko lehenengo elkarrizketa izan zen atzo: Xabier Euzkitzek Aizpea Goenaga elkarrizketatu zuen. Goenagak, besteak beste, Etxepare Institutuko zuzendari izateko eskaintza zelan onartu zuen gogoratu zuen. Datorren eguenean izango da hurrengo hitzordua: Amets Arzallusek, Alberto Iñurrategi.\nAskotarikoak, Berriak, Bideoak, Sailkatugabeak atalean, 2012(e)ko Azaroak 30 |\nIruzkinak: 0 Ruperrekin esan diogu agur Kantuaren Kantoiari Plateruena-(e)k idatzia,\nArgazkiak, Askotarikoak, Berriak, Sailkatugabeak, Zilarrezkoak atalean, 2012(e)ko Azaroak 30 |\nIruzkinak: 0 Kantuaren Kantoia ’12. Ruper Ordorika.\nEz da posible, ezin liteke. Bada, bai, amaitu da aurtengoz Kantuaren Kantoia. Ruper Ordorikak itxi du solasaldi musikatuen zikloa. Bere oroitzapen, hausnarketa eta ideiak konpartitu zituen. Ez da erraza ordu eta erdiko saio sakon eta interesgarri bat kronika baten islatzea. Baina ez dezatela esan ahalegina egin ez dugunik!\nEntzule batek galdetu zion ea bere musika etxean entzuten duen, eta Ruperrek ezetz. ‘Orduan, zer entzuten duzu?’: “Aholku bat emango dizuet: Autoan beti eduki behar duzue Bob Marleyren disko bat”. Batez ere momentu txarretarako ondo etortzen dela uste du Ruperrek. Entzuten hasi eta hirugarren abestirako animoa aldatuko dizula. Probatu beharko, Ruperrek ez dizu egunero aholku ematen-eta!\nHasierako garaiak, gaur egungoak… Ruperrek txikitan ‘konjuntoak’ entzuten zituen plazan: “Nire burua beti ikusi dut musikarekin lotuta, nire pasioa hori zen”. Hiru Truku taldean ibilitakoak ere azaldu zituen: “Niretzako eskola ikaragarria izan da Bixente eta Tapiagaz egotea”. Esan zuen kanta zaharren zalea izan dela beti, irratia heldu baino lehen entzuten ziren horiena: “Hemengo herri-kulturaren bizitza, nahiko lukete kultura handiago batzuek izatea.”\nGaraiak ez dira berdinak. Benito, Laboa eta horiek entzunda filpatu egin zuen Ruperrek: “Asko zor diogu gure aurreko belaunaldiari”. Musikaren egungo egoeraz ere hausnartu zuen: “Azken urteetan gertatu den gauza onenetakoa dira Plateruena bezalako aretoak”. Orain zaila izaten ei da areto horiek betetzea, bere ustez, baina berak Kantuaren Kantoia bete zuen.\nAmaitu da. Kronika honek gose apur bat piztu badizu, datorren urtean ez izan dudarik, etorri Platerueneko Kantuaren Kantoira.\nJosu Zabala, aspaldiko drogaren desintoxikazioan Plateruena-(e)k idatzia,\nArgazkiak, Askotarikoak, Berriak, Zilarrezkoak atalean, 2012(e)ko Azaroak 16 |\nIruzkinak: 0 Kantuaren Kantoia ’12. Josu Zabala.\nJoan zen astean Xabier Montoiak esan zuen bi urtean nahiago izan zuela autoaren motorra entzun musika baino. Atzo, Josu Zabalak kantuak egitetik desintoxikatuta dagoela aitortu zuen. “Hertzainak-en garaian bizitzaren %50 pasatuko nuen kantuei bueltaka, baita lotan ere. Gaur egun, desintoxikatuta nago”. Edozelan ere, eta ahotsa asko altxatu barik esan balu legez, musikara harremantzeko aukerak aprobetxatzen jarraitzen du. Zer da, bada, musikak musikariei eman eta kentzen diena? Badirudi une batzuetan zilbor-hestetik lotuta daudela, eta beste batzuetan kantugileak bereizi gura izaten duela.\n“Ez naiz kontsideratzen interprete ona”. Akordeoia astindu zuen, baina kantu gehienetan Unai Iturriagak abestuta. Agur esateko erabili zuen 564n bakarrik ausartu zen eztarria urratzera. Hori bai, hemen publikoaren laguntza eduki zuen.\n7Eskale-n eta batez ere Gutagutarrak-en esperientzien haritik, bertsolaritzaz jardun zuen Zabalak: “Kriston modernotasun aroan dago bertsolaritza. Kulturalki iraultza bat egin du”. Bertsolaritza molde modernoetan txertatzeko saiakera bat izan ei zen 7Eskale. Hertzainak-en ostean, gauza berria zen beretzat. “Kontzertuaren eredua desberdina zen. Biziagoa zen. Eragin oso zuzena daukate pertsonaje hauek (bertsolariek)”\n564 eta Amets prefabrikatuak. Badirudi denbora ez dela igaro. “Gaurkotasuna duen kantua”, esan zuen 564ri buruz. Amets prefabrikatuak Amaia Egañari eskaini zion Zabalak.\nDenbora Kantuaren Kantoian igarotzen da, arin, konturatu orduko. Eta aurtengo Kantuaren Kantoia ere badoa aurrera. Datorren eguenean Toño Muro etorriko da Plateruenera.\nBai, Xabier Montoiaren mundua miresgarria da Plateruena-(e)k idatzia,\nArgazkiak, Berriak, Zilarrezkoak atalean, 2012(e)ko Azaroak 9 |\nIruzkinak: 0 Kantuaren Kantoia ’12. Xabier Montoia.\nAurtengo berbaldi musikatuei hasiera ederra eman die Xabier Montoiak. Jonan Hernandezen galderei erantzunez, berba asko egin du eta gauza asko esan. Hori bai, umoreari lekua eginez.\nSaioa laburra egin zaigu. Montoiak bere bizitzan musikagaz lotutako hainbat pasarte kontatu ditu, eta saioak ez du entretenimendua inoiz galdu. “Garai batean nahiago nuen autoaren motorra entzun musika baino”. Garai horretatik musikara bueltatzera bultzatu zuen abestia kantatu du lehenengo, Lili Alenen ‘Smile’. Poparen funtsa topatzen lagundu ei zion kantu horrek. “Pop-a da gehien gustatzen zaidan generoa, orain behintzat”. Ibon Rodriguez gitarran eta pianoan lagun duela jardun du Montoiak.\nMusika eta literaturaz hausnarrean ibili da. “Batean gaizki nagoenean bestera mugitzen naiz. Bi etxe edukitzea bezala da, bat udarako eta bestea negurako”. Kantuetan lehen baino garrantzia gehiago ematen dio letrari… “Badut kantu bat 15 urte daramatzadana egiten. Ez dut lortu duela egun gutxira arte”.\nArrakastaz eta sariez ere mintzatu da. “Nirekin ez dute ‘grandes exitos’-ik egin nahi. Ez baitut diskorik saltzen”. Sariak gorroto ditu: “Sariak kondena bat dira. Ematen duenak bere buruari ematen dio. Begiratzen duzu Nobel sarien zerrenda eta beldurgarriak dira. Sari gehienak txiste bat dira nire ustez”. Berak, saria, bere etsaiei emango lieke.\nRichar Hawleyren bertsio bategaz amaitu du Montoiak. Bera eta bere mundu miresgarria otsailaren 22an bueltatuko dira Plateruenera, kasu horretan kontzertu formatuan. Bitartean, datorren eguenean, Josu Zabalak hartuko dio lekukoa Kantuaren Kantoian.\n« Previous Entries Harpidetu eta jaso berehala berriak edota iruzkinak ordenadorean.\nAgendaVARGAS BLUES BANDARYMUX “Isiltasuna dantzatzen”ZAIN+COHEN+Eskean KristöBLUES THORPES“Toki Garapena krisi garaian. Planteamendu bat Durangorentzat”DF BERTSOZALE ESKOLAHAUR KANTARI TXAPELKETAMOTXILA 21 eta JAREAIKO ERROMERIACOMBO KONTZERTUAKEtiketakaiko


Txinako Txaleko Taktikoa lantegia eta hornitzaileak | Feiqing\nPlaka garraiatzaileen txaleko taktikoa 600D oxford BA-koa da, iraunkorra eta erosoa, trakzioarekiko indarra eta higaduraren aurkako erresistentzia. Plaka garraiolarien txalekoa diseinatzailea da, modu errazean, erabiltzaileari mugimendu sorta handiagoa emateko, sentimendu arina eta transpiragarritasun optimoa duena. Industrian parekatutako txaleko edo flak jaka konparagarri batzuek ez bezala, Tactical Weight Vest-ek plaka balistiko ertainak eta handiak (aurrealdea eta atzekoa) eduki ditzake, handitasun murriztailerik gabe. Uztarriaren sorbaldak marruskadura murrizten du, tentsio-banda erregulagarriak egonkortasuna hobetzen dute, eta aire-kanal berritzaileek eta sare aeroespazialak erosotasun iraunkorra bermatzen dute. Txaleko taktikoa tamaina erregulagarriarekin pizten / itzaltzen da, sorbalda uhala egokitu daiteke eta gerrikoa ere egokitu daiteke. Prestakuntza-txalekoa oso erabilia da airsoft paintballeko entrenamenduetan, basoko suetan, biziraupenean, bilaketan, salbamenduetan, CS, kanpinean, ehizan, jolasetan eta kanpoko beste jarduera batzuetan.\nPlaka eramailearen txalekoak 1,48 kg inguru pisatzen du bere kabuz, eta plater bateragarrien multzo bateko pakete baten moduan eska daiteke, jatorrizko txaleko platerekin batera: 3,75 lb, 5,75 lb, 8,75 lb edo Aukeratu zure pisu plaka paketatzeko. Pisu txaleko guztiak hardware iraunkorrekin, laser bidez ebakitako mikro begizta web plataforma batekin eta arrastatze helduleku luzearekin eta askapen bizkorreko sistemarekin datoz.\nIrristagaitzaren aurkako kuxin sorbaldak aldagarriak, kako eta begizta gidekin. Kalitate handiko sare barrubigarri estaliak irristagaitzaren kontrako sorbaldari erosotasun handiena emateko aukera ematen du.\n1. Plaka garraiolari txalekoa 600D oxford BA-koa da.\n2. Kolorea: urdin urdina, beltza, berdea, beltzarana, tifoia, CP beltza, multicam tropikoa, grisa, CP\n3. Txaleko pisua 1,48 ingurukoa da.\n4. Laser bidez ebakitako plaka normala bil daiteke: 3,75lb, 5,75lb, 8,75lb\n5. Egin gomazko logotipoa edozein kantitatetarako.\n6.Package: 1pc / plastikozko poltsa, 10pcs / carton: 62 * 55 * 30cm\nAurreko: Tenperatura altuko bumper plaka\nHurrengoa: Erresistentzia banda\nPisu Plater txalekoa\nStrongman Sandbags zikloia\nStrongman pisu handiko harea-poltsak\nKudeatu Strongman harea-poltsa\nGomazko pisuaren plaka


Idazlea eta saltzailea • ZUZEU\nBi aldiz pentsatu gabe, liburudendara sartu da Iraitz.\nIdazlea da, eta hala azpimarratzen du aukera duen bakoitzean. Duela lau bat urte haurrentzako eleberri labur bat argitaratu zuen, eta berriki kaleratu du lehenengo ipuin liburua. Papera zikintzeak ez dio jateko eta lagunekin konpartitzen duen alokairua ordaintzeko ematen. Gurasoen jatetxean bazkariak zerbitzatzen ditu.\nUrte asko dira argitaratu duen liburuko lehenengo ipuina idatzi zuela. Bidean gelditu dira ehunka ideia akasdun eta makina bat ezezko argitaletxe puntakoenetan. Baina azkenean bai, lortu du.\nIdazleen plazara salto egitea ez da uste zuen bezain atsegina izan ordea. Kritiken hemeroteka begiratzen du egunero eta oraindik ez dute bere liburuaz deus idatzi. Ez diote eskatu Sautrelara joateko, ez diote eskaini Berrian zutaberik, ez dute deitzen irakurle taldeetatik… Eta argitaletxean esan diotenez, salmenta datuak ez dira batere onak.\nAtea ireki duenean, berehala begiratu dio Lurrek mostradorearen beste aldetik.\nLiburu-saltzailea da Lur. Saltzailea, batez ere. Dendako lehenengo baldosa zapaldu orduko identifikatzen ditu bere biktimak, eta segundu erdia nahikoa izaten du zer eta nola esan behar dion jakiteko. Hitz aproposekin, kapaza da Giri bati Xabier Mendigurenen azkena saltzeko ere. Gaztaroan Harry Poterren eleberriak irentsi zituenetik ez du hasi eta buka libururik leitu, baina irakurketa diagonalaren maisua da. Ziurtasunez mintzatzen da sekula ikusi gabeko liburuez ere. Beti gomendatzen dituen 20 bat liburu kuttun ditu, eta asmatauko istorio bana haietako bakoitzeko. Berdin limurtzen ditu bilobari oparitzeko liburuaren bila datozenak, oporretara eramateko zerbait nahi dutenak edo literaturaren sukarrak hartutako nerabeak.\nEgun on, esan dio Iraitzi. Bezero guztiekin egiten duen moduan, minutu erdia itxaron du beste ezer esan aurretik.\nApalei begira, urduri dago Iraitz. Bere ipuin liburua bertan dagoela egiaztatu du, baina ez daki egun osoan buruan izan duena egitera ausartuko den. Baietz erabaki du azkenean. Jakin beharra du. Hartu du horrenbeste ordu kendu dizkion liburua, pixkanaka hurbildu da Lurrengana eta bota dio:\nAizu, barkatu. Zer moduzkoa da liburu hau?\nEz zaio Lurren erantzuna gustatu. Behar bezain borobila ez dela esan dio, koherentzia askorik gabe pilatutako ipuinak direla, gaur egun oso berde dagoenari ere uzten diotela liburua argitaratzen.\nOndoko apalera eraman du gero. Han bi liburu atera dizkio. Jada zendutako idazle poloniar batenak omen dira. Kontatu dio istorioa: bizitza guztia eman zuela idatzi eta idatzi, ez zuela hil arte errekonozimedurik jaso, oso bizitza aldrebesa izan zela berea… Bera dela literaturaren Van Gogh…\nIstorioak harrapatu egin du Iraitz. Konturatzerako bere liburua ahaztu du eta idazle poloniarraren hiru eleberri nagusiak ari da ordaintzen. Dendatik ateratzear dela egin dio oihu Lurrek: “Horiek hirurak irakurrita, askoz ipuin txukunagoak idatziko dituzu, motel”.\nIrrifarra ezkutatu ezinda atera da Iraitz, galtzetan ezin kabituta. Ezagutu egin du. Ez zitzaion sekula gertatu. Zerbait ongi ari da egiten. Haizea alde ari zaio jartzen.\nAzkar ibili beharko da, hala ere. Laster hasiko dira gurasoen jatetxera bezeroak ailegatzen.


Kutxa Kultur Festibalaren une gogoangarriak | Euskaltel Blog\nKutxa Kultur Festibalaren une gogoangarriak\nZer uste zenuten, euriak eta udazkeneko freskurak etxean geraraziko gintuztela asteburuan? Ezta pentsatu ere! Aurten ere ezin hobeto ibili gara Donostia Kutxa Kultur Festibalean. Halako kartela izanda, ez genuen inola ere pentsatu ez joaterik! The Jesus and Mary Chainmitikoak, Love of Lesbian, Zea Mays… eta beste asko. Hogeita hamar talde inguru, zuzeneko musika onenaz gozatzeko.\nEta giroa pixka bat gehiago berotzeko, gure standa eta gure furgoneta hartuta joan ginen. Dakizuenez, bi gauza ditugu musika-jaialdietako gure txokoan inoiz ere huts egiten ez dutenak: musika eta txapel laranjak (aurten eguzkitarako baino gehiago erabili ditugu euritik babesteko).\nGainera, izugarrizko arrakasta izan dugu aurten ere playback lehiaketarekin! Handi eta txiki, guztiak dena emanda Love of Lesbian-en eta The Hives-en kantuekin, zoroarena egiten eta lotsarik gabe!\nLuisak berak ere, Kutxa Kultur Experience zozketaren irabazleak, bateria-solo bat jo zuen gure standean. Senar Emiliorekin eta bi ilobarekin etorri zen. Bueno, egia esan, sarrerak Luisaren ahizpa Rosariok irabazi zituen, “dena tokatzen zaionak”. Baina Rosario bajan zegoen, eta ahizpari eman zizkion (“oso txantxazalea” omen hura). Ahizpak mutil-laguna eta Leire eta David ilobak hartu (20 eta 24 urtekoak), eta Getxotik Donostiarako bidea hartu zuten. Eguraldiak gehiegi lagundu ez bazuen ere, ondo pasatzea erabaki zuten laurek. Leire eta David dena emanda ibili ziren The Hives-en kontzertuan, haien musika-talde gogokoena baita.\nCandy and Cool blogerrak ere etorri zitzaizkigun bisitan gure standera, eta perkusioarekin duten trebetasunaren lekukotasuna utzi ziguten. Begiratu zer estilo duen Martak!\nUna publicación compartida de ???? C A N D Y A N D C O O L ???? (@viajandoconcandyandcool) el 17 de Sep de 2017 a la(s) 2:41 PDT\nBeste bisita garrantzitsu bat ere izan genuen: gure aktore gogokoenetako bat etorri zitzaigun, Eider Uribarri, Go!azen-ekoa. Eiderrek argazki bat atera zuen gure surf-estiloko furgonetarekin. Eskerrik asko zuri, Eider!\nUna publicación compartida de E i d e r U r i b a r r i ???? (@_eiderro_22) el 17 de Sep de 2017 a la(s) 3:43 PDT\nEta zer esango dizuegu kontzertuei buruz? Ikaragarriak izan ziren! Eta horren frogak ditugu! Izan ere,zuzenean eman genuen gure talde gogokoenetako baten, Zea Maysen, abesti bat. Uholde nagusiarekin bat etorri zen kontzertua, baina karparen azpian giro oso berezia sortu zen. Eta ezin aipatu gabe utzi zenbat gozatu genuen De Pedro eta The Drums-ekin ????.Luxuzko amaiera jarri genion aurtengo festibalen denboraldiari. Hurrengo urtera arte!


SOBRARBE-ko kanoien zerrenda\nMendiko barrankismoa Erdialdeko Pirinioan\nSobrarbeko eskualdeak Bujaruelo, Ordesa eta Pineta bailara handiak barne hartzen ditu, hegoalderantz luzatzen den Prepirineoaren zati batez gain. Horregatik mendiko arroila jaitsiera praktikatzeko eszenatoki pirenaiko handietako bat bezala aurkezten da, zailtasun guztietako aukerekin eta jaitsiera urtsu, estetiko eta kirol ezaugarri handidun errepertorio zabal batekin.\nMakina bat aukera daude, jarraian esanguratsuenak eskaintzen dizkizugu, bilatzen duzuna zerrendan egon ezean mesedez ez izan zalantzarik gurekin harremanetan jartzeko.\nZailtasun handirik gabeko hastapenako jaitsiera dibertigarria.\nBarrankismo pirenaikoaren klasiko handi bat, urtsua, ederra eta ludikoa.\nAgian Pirineo guztiko jaitsiera eder eta harrigarriena.\nGranitoan zizelkatutako hastapeneko jaitsiera estetiko eta dibertigarria.\nBujaruelo-ko jaitisiera enblematikoenetako bat, urtsua eta kirol ezaugarri handiarekin.\nKlasiko honek kirol eta erabateko jaitsiera eskaintzen du, azken sekzioan ur-jauzi izugarria eginez.\nKirol eta bertikala jaitsiera Pirinioen bihotz-bihotzean.\nJaitsiera bertikal eta urtsua ingurune basati eta bakarti batean.


19:05, 28 abendua 2011ko berrikusketa\n102 bytes removed , Duela 8 urte\n19:03, 28 abendua 2011ko berrikusketa (aldatu)\n19:05, 28 abendua 2011ko berrikusketa (aldatu) (desegin)\n[[Fitxategi:Jean_Hiriart_Urruty.png|thumb|alt=Jean Hiriart Urruty|Jean Hiriart Urruty-Urruti.]]\n'''Jean Hiriart-Urruti'''<ref>EIMA: [http://www.hezkuntza.ejgv.euskadi.net/r43-573/eu/contenidos/informacion/dih/eu_5490/adjuntos/estilo_liburua/ONOMASTIKA/IZEN%20ZERRENDAK.pdf ''Eskola-liburuetako onomastikaren, gertaera historikoen eta artelanen izenak. Zerrendak''].</ref><ref>Ofizialki frantsesez ''Jean Hiriart-Urruty''.</ref> ([[Hazparne]], [[Lapurdi]], []ko [[urtarrilaren 30]]a - []eko [[azaroaren 4]]a) [[apaiz]]a, [[euskal idazle]]a eta [[kazetari]]a izan zen. ''[[Eskualduna (aldizkaria)|Eskualduna]]'' astekariaren sortzailea ([]) eta zuzendaria izateaz gainera, artikulu ugari idatzi zuen bertan. ''«Maestro de prosistas»'' (prosisten maisu) izan zen, [[Koldo Mitxelena]]ren iritziz.\n[[Fitxategi:Jean Hiriart Urruty-Euskalduna aldizkarian argitaratutako pasarte bat.png|thumb|alt=Jean Hiriart Urruty: ''Euskalduna'' aldizkarian argitaratutako pasarte bat|Jean Hiriart Urruty-Urruti: ''[[Euskalduna]]'' aldizkarian argitaratutako pasarte bat]]\n[[Larresoro]]ko apaizgaitegian eta [[Baiona]]n egin zituen eliz ikasketak. Larresoroko irakasle izendatu zuten 1881. urtean, eta apaiz egin zen hurrengoan. ''[[Eskualduna]]'' astekariaren sortzaile (1887) eta zuzendari izateaz gainera, artikulu ugari idatzi zuen bertan. [[Lapurtera]]z idazten zuen, [[behe-nafarrera]]rekin osatuz. 1907an Hazparneko kalonje izendatu zuten, [[Gratien Adema]]ren lekua betetzeko.


Liberalaren seme olerkari eta langilea | Edición impresa | EL PAÍS\ndomingo, 5 de septiembre de 2004 GAIAK\nAinara Iraeta 5 SEP 2004 Archivado en:\nEuskararen aldeko lana eta iritzi ezberdinak batzeko gaitasuna nabarmendu zuen epaimahaiak, Eusko Ikaskuntzaren Humanitateak, Gizarte Lan, Kultura, Arte eta Gizarte Zientzien aurtengo saria Juan San Martin eibartarrari emateko garaian. Hala, diploma eta 18.000 euroko saria jasoko du Juan San Martinek asteazkenean, irailak 8, egingo den ekitaldian. Emazte Mari Paz Ibasekin bizi da egun Hondarribian 82 urteko eibartarra. Hala ere, Debagoienako herri horrekin lotura estua du oraindik ere.\nHainbat alor landu dituen gizona, idazlea, euskaltzalea eta mendizalea, Toribioren lanen eta liburuaren editorea, idazlea, poeta, lehen arartekoa, itzultzailea... sari hau eta beste hainbat irabazteko adina meritu ditu. Euskal Herria eta euskararen bilakaeran garrantzitsuak izan diren hainbat erabakiren lekuko eta partehartzaile izan da. Euskaltzaindiako Arantzazuko Batzarrean euskara batuaren alde azaldu zen, hizkuntzaren batasuna aldarrikatuz. Era berean, urte batzuk beranduago ere, politika gertutik ezagutu zuen, Ararteko izendatu baitzuten 1989. urtean. Lan politak egokitu bazitzaizkion ere, desengainu handia izan zuela esan du behin baino gehiagotan. "Frankismoa bizi izan dugun guztiok, ukitua dugu eta diktadore txiki batzuk bihurtu gara neurri batean".\n1922 urteko San Juan bezperan jaio zen Eibarko Elgeta kalean. Aita liberal ezkertiarra zuen eta 36ko gerra piztu zenean Bilbon, Santanderren eta Xixonen ihesi ibili ziren ama eta lau anaia-arrebak. Jaioterrira itzuli zenean haurtzaroa egun batetik bestera amaitu zitzaion, etxea suntsituta aurkitu eta tornero lanetan hasi baitzen. Soldadutzara joateko garaia iritsi zitzaionean, Madrilen eta Burgosen aritu zen eta euskaldunen kontrako irainak eta mespretxuak bizi izan zituen; erreakzio gisa, euskaltzaletasuna piztu zitzaion eta euskaraz bere kasa alfabetatzeari ekin zion. Irakurle eta mendizale amorratua, lehenengo idazlanak mendiari buruz idatzi zituen.\nBaina batez ere olerkaria izan zen eta Otsalar goitizenaz, erreferentzia garrantzitsua izan zen arlo horretan 1960ko hamarkadan. 1959an Juan Antonio Mogelen bizitzari buruzko liburuxka kaleratu zuen; ondorengo urteetan umorea, literatura, artea, etnologia eta hizkuntz eskubideak jorratu zituen.\n1957. urtean euskaltzain urgazle izendatu zuten eta 1964 urtean, berriz, euskaltzain oso. 1967tik 1978ra Euskaltzaindiako idazkari izan zen. Euskaltzainburuorde ere hautatu zuten 1988an baina kargua hurrengo urtean utzi zuen, Ararteko izendatu zutenean hain zuzen.\nBere hitzetan, "arbola lez, gizona be, bere frututik ezagutzen da onduen". Juan San Martin ere bere fruituengatik ezagutu eta aintzat hartzen du euskal gizarteak. Emandako fruituen saria jasotzeko garaia iritsi zaio.


Compromisos Cristianos ante la Crisis : DUINTASUNerako bidea, ESKUBIDEAK!\nDUINTASUNerako bidea, ESKUBIDEAK!\n“Caritas: JUSTIZIAREN ALDE LANEAN”\nGiza Eskubideak dira pertsona guztientzako gizarte duin bat lortzeko abiapuntua. Ideia hori oinarri hartuta sortuko ditu Caritas Bizkaiak 2014-2015 ekitaldirako lau kanpainak.\nAzken urteotan pobrezia, gizarte-bazterkeria, desberdintasun eta langabezia tasak hazi krisi ekonomiko baten ondorioz, baina horrek balioen krisia ere ekarri du. Horren ondotik, mahai gainean jarri da planteamendu hau: pertsonon duintasunak berezko dituela giza eskubideak.\nHorrela izanik, enplegu duina, etxebizitza, osasun-zerbitzuak, hezkuntza, bizi-maila egokia eta bizirauteko baliabideak, doako laguntza juridikoa, elkartzeko eskubidea eta bestelako eskubide batzuk zalantzan jartzen dira, nazioarteko eta nazio mailako legeetan aitortuta egon arren.\nGainera, eskubide horiek gauzatzen dituztenen eta ez dituztenen arteko desberdintasuna egoteak gizarte bidezko eta kohesionatua eraikitzeko zailtasun handiak jartzen ditu.\n“Zoriontasunak” (Mt 5,3-12), Jesusen mezuaren ildoetako bat dira, eta honela esaten dute: “Zorionekoak bihotzez behartsu direnak, haiek baitute Jainkoa errege”. Aldiz, “Samariar Onaren” parabolak (Lk 10,25-37) esaten digu zein jarrera eduki behar dugun hurkoarekiko; batez ere okerrago daudenekiko. Zirkulua “Nazioen Auziarekin” ixten da (Mt 25,31-46): “Benetan diotsuet: Nire seniderik txikien hauetako edozeini egin zeniotena, neuri egin zenidaten.”\nEra berean, orain dela gutxi Francisco Aita Santuak emandako “Evangelii Gaudium” aholkuaren hainbat paragrafok (53, 54, 192, 202…) horrek inguruko gakoak ematen dizkigute.\n“Zer egin dezaket nik … ?”:\nAdierazi elkartasuna ahulenei, gehien sufritzen ari direnei.\n“Nola … ?”:\nHautsi pertsona pobretu eta desberdineko estereotipo eta aurreiritziak … gogoratu hurkoak direla à “ARGI IBILI! – NO TE enCALLES” ekintza. Cáritas Bizkaia.\nParte hartu aktiboki boluntario gisa, salaketaren bidez, besteekin elkartuz …\nDefendatu eskubide sozialak (enplegua, etxebizitza, hezkuntza, osasuna ...); aldarrikatu giza eskubideak direla, bereziki horiek gauzatzeko zailtasunak dituztenen alde.\nPublicado por Cristiano Comprometido en sábado, agosto 09, 2014\nEtiquetas: campaña, Caridad, Caritas, derechos sociales, Evangelio, Kanpainak, pobreza, Solidaridad\nDIGNIDAD se escribe con “D” de DERECHOS\nDádles vosotros de comer...


Hemen zaude: Hasiera → Artistak → Los Galerna → Ibilbidea\nLos Galerna osatzen duten musikariak gazteak dira, baina ez hasiberriak, aurkakoa baizik. 2008an Euskal Herriko rock instrumentalaren ur geldoak aztoratzen hasi aurretik, beste hainbat proiektutan ibiliak dira arrasatearrak, guztiak rock-and-rolleroak eta indartsuak: The 5 Twisters, Foxy Boxxi, Lost Souls eta beste.\nRock-and-roll izerditsua egiten aritu ostean, Arrasateko laukoteak Los Galerna sortu eta, erronka moduan, rock instrumentala hartu zuen jomugan. Lehenengo diskoarekin The Ventures, The Shadows eta surf-rockaren beste hainbat klasikoren tamainako piezak plazaratu zituzten eta oinarrizko proba gainditu. ‘Surfusion’ diskoa egiteko, berriz, saxoarekin boskote bihurtu eta garapen zein irudimenez jositako kantuak idatzi zituzten, latino eta funkytik, surf-rock klasikotik, psikodeliatik eta garagetik barra-barra edaten dutenak.\nEgia da taldeak ez duela hurbilean lehiakiderik, eta edozein agertokitan direla, kanpoan jotzen dutenean ere, maila oso goian uzten dute mexikarrek egiaztatu ahal izan duten bezala. Hain zuzen ere, taldeak, ikuskizuna ematearekin batera, punk eta rock-and-roll bizienaren astindua ematen die ahotsik gabeko kantu are eta irekienei.\n2013. urtean saxoa taldean erabat barneratuta, ‘Akelarre’ hirugarren diskoa kaleratu dute. Misterioz mozorrotutako erritual arriskutsu horretan birtuosismoa, ukitu vintagea, orkestren dotorezia, westerna, swinga, 70eko hard-rocka, garagea eta doinu beroak ezkutatzen dira.\nHainbeste rockzale eta puristen artean, ez da apenas rock instrumentalik lantzen; eta gazte hauek berezko duten sasoiaz, musikan ikertuz eta esperimentatuz, emaitza sendo eta bizia lortu dute, iraganetik zein orainetik daukana, eta jarrera propioak bereizten duena.


Euskal presoen eskubideak errespetatzeko eskatu dute milaka lagunek Donostian | Politika | Berria\nManifestazioaren burua, gaur arratsaldean. Jon Urbe / Foku Tamaina handiagoan ikusi\n2021eko urriak 23 09:42\nEuskal presoen giza eskubideen defentsak elkartuta milaka lagun atera dira gaur karrikara Donostian. Antiguako tuneletik abiatuta manifestazio jendesua egin dute Bulebarreraino, eta «pertsona guztien eskubideak» aldarrikatu dituzte, «salbuespenik gabe»: «Giza eskubideak ezin direlako partzelatan bereizi: ezin dira batzuk defendatu eta beste batzuk baztertu».\nArantza Aldezabalek eta Joseba Azkarragak irakurri dute akaberako testua, eta euskal presoei aplikatzen zaien salbuespenezko legedia bertan behera uztea galdegin dute: bertzeak bertze, euskal presoak Euskal Herrira ekartzea, «ezkutuko bizi osorako» kartzela zigorrak etetea eta presoei gradu progresioak eta espetxeko baimenak ematea.\nIkusi gehiago: horrela kontatu du BERRIAk manifestazioa\nDeialdi bat ere iragarri du Sarek urtarrilaren 8rako: «Egun horretan berriro bete behar ditugu kaleak». Orduan ere euskal presoen eskubideak «urratzeari uzteko» eskatuko dute, eta salbuespenezko neurriak hartzen edo mantentzen dituzten instituzioei eginen diete deia: «Ozen entzun behar gaituzte denbora luzez aplikatu den eta pertsona askori eta askori hainbeste sufrimendu eragin dien salbuespeneko espetxe politika bertan behera uzteko ahalmena duten instantzietan».\nAldezabalek eta Azkarragak nabarmendu dute azken urtean «aurrerapausoak» eman direla «beste espetxe politika» baten bidean: «Herri honetako emakumeen eta gizonen ahaleginari esker, gure herriko gehiengo politiko eta sindikalaren babesarekin, aurrera egin dugu». Hala, gogoratu dute jada ez dagoela euskal presorik Herrialde Katalanetan, Andaluzian eta Galizian. Ez dute nahikotzat jo, ordea: «Oraindik ehun preso inguru daude Espainiako espetxeetan, eta hogei bat Frantzian». Denak Euskal Herrira ekartzea jarri dute hurrengo urrats gisa.\nGaineratu dute ez direla ari «pribilegioak» galdegiten: «Justizia eskatzen dugu: legeria arrunta eskatzen ari gara, ezkutuko bizi osorako kartzela zigorrak eragotziko dituen legeria, euskal presoen eskubide diren gradu progresioa eta espetxeko baimenak ahalbidetuko dituena». Zehaztu dutenez, izan ere, espetxe politika «arrunta» aplikatuz gero etxean egon beharko lukete euskal presoen heren batek baino gehiagok.\nIkusi gehiago: Azken bi urteetan atera dira 53 presoetatik, bederatziri baino ez dizkiete egin ongietorriak\nEusko Jaurlaritzari ere egin diote deia. Izan ere, urriaren 1az geroztik haren esku dago Araba, Bizkai eta Gipuzkoako espetxeen eskumena, eta, Sareren hitzetan, «bere esku du espetxe politika humanista eta errepresiorik gabekoa garatzeko aukera; konfrontazioz eta sufrimenduz betetako hainbeste urteren ondoren, bizikidetza berreraikitzeko aukera emango digun politika bat garatzeko aukera». Hori «gauzatu» ahal izateko, ordea, «konfrontazio antzuak baztertu» eta «konponbide justu» bat bilatzeko «gai» izan behar dute «guztiek»: «Hori bada —eta hala izatea espero dugu— espetxe politika berri hori garatuko dutenen aukera, ondoan izango gaituzte, laguntzeko; baina, hala ez bada, hor jarraituko dugu bidezko bakea lortzeko, ausardia, justizia eta humanitatea behar direla gogorarazteko».\nBide horretan eskua luzatu diete elkarlana nahi dutenei: «Gure xedea ez da lehian sartzea arlo politikoaren jardunean. Badakigu zein den gure jardun eremua, eta hor beti izango dute gure laguntza, helburu hori lortzeko». Era berean, «errespetua» adierazi diete «indarkeria mota guztien biktimei»: «Nabarmendu nahi dugu ez dela bidezkoa haien mina aurkariaren kontrako jaurtigai politiko gisa erabiltzea». Sarek uste du «bateragarria» dela «gure herrian jasandako edozein indarkeriaren biktimekiko errespetua» eta «askatasuna kendu zaien pertsonei dagozkien eskubideak errespetatzea eskatzea».\nIkusi gehiago: Marian Moreno, Martuteneko espetxeko zuzendaria: «ETAko presoei besteei bezalako tratua ematen diegu»\nSareren hitzetan garrantzitsua da bidea «guztion artean egitea, azken bizpahiru urteetan gure herrian egin izan denaren baliorik garrantzitsuena gehiengo politiko, sindikal eta sozialaren adostasuna gauzatzea» izan baita: «Erakundeetan eta kaleetan islatuta dagoen adostasuna». Adostasun horri eusteko deia egin dute, horrek aukera emanen duelakoan «Madrilgo eta Parisko gobernuen aurrean euskal gehiengo politikoaren % 80k eta euskal sindikatu guztien adostasunak emandako babesarekin aurkezteko». Sarek uste du hori dela haien «indarra», kalean elkarturiko «milaka eta milaka herritarrekin» batera: «Ibilia dugu bidearen zati bat». Mobilizatzen segitzeko deia egin diete herritarrei: «Ez ahaztu utopiaz gure ametsak egitea».


'Hautetsontzien matxinada' erakusketa, zabalik - Azpeitia - uztarria.eus\nUztarria.eus 2020-01-24 15:34\nAtzo, osteguna, inauguratu zuten Dolors Gibert argazkilariaren eta Carles B. Gorbs kazetariaren Hautetsontzien matxinada erakusketa Betharram aretoan, eta dozenaka herritar joan zen inaugurazio ekitaldira. 2009. urtean Kataluniako prozesu subiranista hasi zenetik gaur arte ateratako 80-90 argazki daude ikusgai bertan.\nIhintza Elustondo kazetariak gidatu zuen saioa, eta Haritz Garmendia bertsolariaren bertsoekin hasi zen ekitaldia. Horren ostean, Eneritz Albizu Azpeitiko Udaleko zinegotziak hartu zuen hitza. Albizuk Hautetsontzien matxinada erakusketa Azpeitian izatea "pribilegio bat" dela nabarmendu zuen, eta "miresmenez eta enbidiaz" begiratzen diela Euskal Herriak kataluniarren mugimendu subiranistari. ANC Euskal Herria taldeko Fermin Rubiralta ere erakusketan izan zen, eta erakusketako argazkiek une "hunkigarriak eta zirraragarriak" erakusten dituztela azaldu zuen: " Errepublika garaitik Espainian ez da gertatu halako une historikorik. Burujabetzaren aldeko mugimendu baten moduan hasi zena, demokraziaren aldeko borroka bihurtu da", gaineratu zuen Rubiraltak.\nJosu Alberok Naziogintza taldearen eta ICECen izenean hitz egin zuen, eta bi talde horien eta beren jardueren inguruan aritu zen hizketan bertan. Horrez gain, apirilaren 25ean Azpeitian egingo den Euskal Errepublikaren egunera joateko gonbidapena luzatu zien Alberok herritarrei. Laxaro Azkunek, aldiz, Gure Eskuren izenean hitz egin zuen, eta Gure Eskuk Kataluniako prozesu subiranista "interes handiz" jarraitu duela azaldu zuen hark: "Erreferendum bidez konpondu behar dira gatazka politikoak, herriari hitza emanda. Herriari hitza emateagatik hainbat preso dago, eta errepresio bortitza jaso dute horiek", nabarmendu zuen Azkunek.\nDolors Gibert erakusketaren egileak hunkituta hasi zuen hitzartzea. Gibertek azaldu zuen Hautetsontzien matxinada erakusketa "dokumentala eta informatiboa" dela, eta ez dagoela argazki artistikorik zein estetikorik. Erakusketa barruko zenbait argazki izan zituen hizpide argazkilariak, eta Kataluniako errepublika deklaratu zen uneko argazkiaren garrantziaz hitz egin zuen, besteak beste. "10 urte hauek pertsonalki eta profesionalki hazten lagundu didate. Karga polizialen lekuko izan naiz, prentsa manpiulazioarena, irribarreena eta emozioek sortutako negarrena, baita harrotasunaren lekuko ere. Herri ausart bat ikusi dut, arma moduan loreak, hautetsontziak eta abestiak zituena", azaldu zuen hunkituta Gibertek.\nHitzartzeekin amaitzeko, Carles B. Gorbs kazetariak hitz egin zuen ekitaldian. Gorbsek erakusketako bi hautetsontziak izan zituen hizpide; bata, Katalunian egin ziren lehen herri kontsultetan erabilitako hautetsontzia zen, eta bestea, urriaren 1eko erreferendumekoa. Erakusketaren helburu nagusia "desinformazioaren aurrean informatzea" dela azaldu zuen kazetari kataluniarrak. Bestalde, erakusketa ikusteaz gain, otsailaren 3an Azpeitian emango duten hitzaldira joatera gobidatu zituen Gorbsek herritarrak. Ekitaldia amaitzeko, Agure zahar batek dio abestia kantatu zuten erakusketaren antolatzaileek eta ekitaldira joan ziren herritarrek. Horren ostean, aldiz, mokadutxoa egin zuten.\nEuropako hainbat herri eta hiri bisitatu ondoren –Perpinya (Herrialde Katalanak), Brusela, Lieja (Belgika), Prada de Conflent (Herrialde Katalanak), Valentzia (Herrialde Katalanak)...–, Euskal Herrira iritsi da erakusketa; Azpeitian geldialdia egin ondoren, Altsasura (Nafarroa) joango da. Erakusketarekin batera eztabaidak eta hitzaldiak ere antolatu dituzte, Kataluniaren eta Espainiaren arteko gatazkaren zergatia ezagutarazteko. Euskal Herria bisitatu ondoren, erakusketak bere ibilbidea jarraituko du: Lovaina (Belgika), Munich (Alemania), Oslo, Berlin, Luxenburgo… zeharkatuko ditu.


Ikasle ohi bati abusuak egiteagatik zigortutako Gazteluetako irakaslea ez dute kartzelan sartuko\nBizkaiko Auzitegiak ebatzi duenez, Leioako Gaztelueta ikastetxeko irakasle oiha ez du kartzelan sartu behar, hiru urteko epean berriro delitua egin ezean.\nBizkaiko Auzitegiko lehen sekzioak adierazi duenez, Auzitegi Gorenak Gaztelueta ikastetxeko irakaslea epai irmoan kondenatzeko erabili zituen gertakariak "duela 12 urte baino gehiagokoak dira", eta adierazi du ez dagoela jasota gerora beste deliturik egin zuenik.\nAuzitegiak egiaztatu duenez, duela gutxi, legegileak gogortu egin ditu sexu-askatasunaren aurkako zigorrak; hala ere, delituaren inguruabarrak eta zigortuaren jokabidea aztertu ondoren, ez du "arrazoirik" ikusten pentsatzeko zigorra betetzea beharrezkoa dela delitu gehiago egitea saihesteko, eta, horregatik, irakasle ohia kartzelan sartzeari uko egitea ebatzi du, ikasle bati bi ikasturtetan sexu-abusuak egiteagatik zigortuta baitago.\nBiktimak 12 eta 13 urte bitartean zituen gertakariak jazo zirenean.\nEbazpen horren berri izan ostean, Juan Cuatrecasasek, biktimaren aitak eta Infancia Robada elkartearen sortzaileetako batek, "Gizarteari ematen zaion mezua" arriskutsua dela ohartarazi du, "Zigor irmoarekin", eta "bidezkoa sentitzen" duela gaineratu du. Familiak joan den astean eskatu zuen irakasle ohia espetxeratzea.\nCuatrecasasen ustez, auto hori "oso tristea" da; izan ere, semearen "beste biktimizazio bat" dakar, ebazpenak "akusatuak eta sotana daramatzatenen interesei" erantzun baitie, ikastetxe erlijiosoetan abusuak jasan dituzten milaka haurren interesen aurrean.\nAuzitegi Gorenak bi urtera murriztu zuen Bizkaiko Auzitegiak ezarritako 11 urteko zigorra.


Herri txiki, arnasgune handi | Bizigiro | Berria\nHerri txiki, arnasgune handi\nZubia egin duten Euskal Herriko lagunak etorri zaizkit bisitan Glasgowra. Bakoitzaren ingurukoak elkarri eguneratzeko aprobetxatzen ari gara, eta solasaldi luzeak izan ditugu etxean. Eskoziako tabernetako giroa aparta den arren, udazkeneko eguraldiak ez du laguntzen kalera irteteko —15:30ean ilunetan gaude, eta euriak ez du tregoarik ematen—. Espero zitekeen bezala, telebistaren hutsunea sumatu dute etxean. Ez duzue telebistarik? Ba, ez. Orduan, begien aurreko aukera paregabeaz ohartu, eta galdetu diet bi lagunei: zer ikusten duzue zuek telebistan? Maltzurki ere galdetu dut: ETBn?\n«Nik ez dut ETB askorik ikusten», esan du batak; «ezta nik ere», erantsi besteak. A, ez? Zergatik? «Zer dago ETBn, ba? Nire adineko (41) norbaitek ikusi nahiko lukeen programarik ez dago». Berehala erantsi du besteak (29): «Zergatik ez dute landa-azterketarik egiten jakiteko euskaldunok zer ikusi nahi dugun? Ni, zehazki, ETBren bikoizketa politikarekin erreta nago; azpidatziak erabili beharko lituzkete beti». «Egongo da horrelako azterketarik, aizu!». «Eta non daude emaitza horiek?», itaundu du.\nTentsio unea apurtu behar nuela iruditu zait, eta ikusten duten horretatik zer azpimarratuko luketen galdetu diet. Biak bat etorri dira horretan: «Herri txiki» (infernu handi). Bost denboraldi eta 100 atalen ostean, ETB1eko saioaren izenburua bere egin duten seinale. Ikusteko arrazoien artean, berriz, politikaz, kirolaz edota ekonomiaz ez dela hitz egiten. «Eta telebistan lekurik izan ohi ez duen jende arrunta ordezkatzen dutela. Ni bezalako pertsonak, alegia; aparteko ikasketarik eta kargu berezirik gabe». Besteak zerbait erantsi nahi izan du: «Entretenimenduzko saio gehiago egon beharko lirateke euskarazko katean; ETB2ren aldean, ematen du euskarak ez duela askorako balio».\nZiurrenik, Mikel Pagadiren eta Zuhaitz Gurrutxagaren saioa sare sozialetan oihartzuna duen euskarazko programa bakanetakoa da —Ur handitan-ekin batera, akaso—. Zenbakiek diotenez, ETB1eko saiorik arrakastatsuenetakoa da; 2017-2018 denboraldian %14,3ko ikusle kuota izan zuen euskaldunen artean; 2014-2015 denboraldiarekin alderatuta, ia bi aldiz handiagoa (%7,6). Argi dago: gure herri txikiak euskarazko telebistako arnasgune handi bilakatu dituzte Gurrutxagak eta Pagadik. Bejondeizuela!\nUrrutikoetxeak ekainaren 9ra arte atzeratu du finala


“Gu gaurko euskaldunok gure arbaso ilezkorren oroipenean bildu gera emen gure legea gorde nai degula erakusteko”. Foruen damaren oinetan irakur daitezken hitzok XIX. mendeko Nafarroako jendarteak idatzi zituen, herrialdearen historia liburuan betiko gorde daitezen. Mezu argi bezain garbia utzi nahi izan zuten: aldaketak aldaketa, nafarrek ez zuten galtzen utziko arbasoen aberriaren arima. Izan ere, 1893 eta 1894 bitartean, Espainiako Ogasun ministro German Gamazok Foru sistema ezabatu nahi izan zuen, Nafarroari geratzen zitzaion azken eskumenetako bat deuseztatuta. Erabaki horrek haserrea sortu zuen herrialdean eta herritarrak matxinatu egin ziren lege zaharraren defentsan.\nDena den, Sagastaren Gobernu liberalaren erabakia historikoki Espainiak Nafarroarekin izandako jarreraren jarraipena baino ez zen izan. 1512ko konkistaren ostean, Gaztelak pixkanaka ebaki zizkion hegoak euskaldunen aberriari, menpeko egin zuenean erresuma zaharraren egitura errespetatuko zuela zin egin bazuen ere.\nHoriek horrela, XIX. mendean, Lehen Karlistadaren ostean, Espainiak Nafarroak historikoki zituen eskumenak baliogabetu zituen, herrialdea gainerako probintziekin parekatu nahian. Horrela, zerga berriak ezarri zizkion Madrilgo gobernuak, eta nahitaezko zerbitzu militarra inposatu zien nafarrei; trukean, Foruak errespetatuko zituen Estatuak. Horrela jaio zen 1841eko Lege Hitzartua, Nafarroa Bizirik ekimenaren hitzetan “nafarren askatasunari ezarritako beste muga bat” (Gamazada, 1893-1894. Etengabeko konkista).\nUrte gutxiren bueltan, beste bi Karlistada izan ziren, eta, horien eraginez, herrialdea ahul zegoen ekonomikoki eta politikoki. Esaten den bezala, gerra osteko urteak izaten dira gerrako une gogorrenak, eta hori zen, hain justu, nafar jendartea pairatzen ari zen egoera. Testuinguru horretan, 1893an, Gamazok Nafarroari geratzen zitzaion azken eskumena ezabatzeko asmoa adierazi zuen, boterea zentralizatuz eta zerga berriak ezarriz.\nHala, nafar askatasunaren azken hondarra kinka larrian zegoen. Hori dela eta, jendarteak indarra bildu zuen kanpoko erasoei aurre egiteko. Ogasun ministroak maiatzaren 11n adierazi zuen bere asmoa, eta 19an lehen protestak egin ziren Iruñean, herri matxinadari ateak zabalduta. Handik gutxira, El Eco de Navarra egunkariak dei egin zuen bost merindadeetako bizilagunak kalera irten zitezen maiatzaren 28an.\nHerritarren haserrea aitaren batean zabaldu zen lurralde osoan. Nafarroa Bizirik ekimenak bildu duenez, Ablitas herriak ondorengo mezua igorri zion espainiar ordezkariaren ganberari: “Nafar bat existitu bitartean, euskotar edo baskoi arrazaren oinordeko bakan bat bertan den bitartean, espainiar erregeek errespetatzea agindu zuten foruen estandartea gogotsu astinduko da probintzia honetan”.\nBien bitartean, erakundeak sinadurak biltzen hasi ziren Gamazoren proposamenari planto egiteko. Orotara, 120.000 bildu zituzten, Nafarroak 300.000 biztanle zituen garaian. Herriaren amorrua islatzen du izen-abizenen zerrendak, zalantzarik gabe. Oro har, matxinada baketsua izan zen; haatik, maiatzaren 30eko gauean, Lopez Zabalegi sarjentuak Garesko Isabel Deuna gotorlekua hartu zuen soldadu talde txiki baten laguntzarekin. Protestak ez zuen aurrera egin, eta Zabalegik ihes egin zuen.\nGaresko gertakariek egoera nahasi zuten. Hori dela eta, ekainaren 4an egin behar zuten manifestazioa eteten saiatu zen Madril; alta, nafarrak kalera irten eta herrialdean ordura arte egin zen manifestaziorik handiena egin zuten: 18.000 lagun elkartu ziren, bai Nafarroakoak, baita gainerako euskal lurraldeetakoak ere (28.886 biztanle zituen Iruñeak garai hartan). Agerraldia Iruñeko Orfeoiak abestu zuen Gernikako Arbola kantuarekin amaitu zen.\nUztailaren 21ean, Nafarroako jendartearen aldarriaren babespean joan zen Madrilgo Gortera ordezkari talde bat. Nafarrek 1841eko legea errespetatzeko eskatu zuten, baina alferrik izan zen: Gamazoren proposamenak aldeko 99 boto jaso zituen, eta 8 kontra (7 nafarrenak eta bat Kataluniaren ordezkari batena). Nafarroa Bizirikek azaltzen duenez, gainerako euskal herrialdeetako eledunen laguntzarik ez zuten izan. “Euren oligarkiaren interesak ez zituzten arriskuan jarri nahi, behe mailako biztanleen aldarrikapena zena defendatzearen truke”. Haatik, Nafarroak abian jarritako Foruen aldeko defentsa Araba, Bizkaia eta Gipuzkoako herrietan barna zabaldu zen.\nUrte hartatik aurrera, Nafarroako herri askotako kale eta plaza nagusiak Foru izenarekin izendatu zituzten, El Anunciador Iberico egunkariak hala eskatuta. Horietan lehena Tuterakoa izan zen, 1893ko irailean 1ean.\n1894, laurak bat\nHaserrea borborka, jendarteak argi zuen bere askatasunaren azken hasperenaren alde eginen zuela, garai hartako Monteagudoko kopletan irakur daitekeenaren arabera: “Y si el Gobierno de España sigue con sus pretensiones, se tomaran en Navarra serias determinaciones. Con Monteagudo y Cascante… Formemos una guerrilla para marchar adelante” (Monteagudoko koplak. 1894. Jarautako Joselico).\nOtsailean, Nafarroako diputatuak Madrilen elkartu ziren Foru sistemaren inguruan hitz egiteko. Bilera hartan, ez ziren inolako adostasunera iritsi; alabaina, Nafarroak besoak zabalik jaso zituen askatasunaren alde egitera joan ziren politikariak. Hilaren 18an, 20.000 lagun elkartu ziren Castejongo tren geltokian nafar ordezkariei ongi etorria emateko. Tartean, euskal lurraldeen eta Kataluniaren ordezkariak zeuden.\nErriberako harrerak Sabino Arana Goiri hunkitu zuen. Izan ere, gau hartan, Madrildik zetorren trenarekin batera, Bizkaitik beste bat heldu zen Nafarroari elkartasuna adierazteko. Bizkaitarren artean, Eusko Alderdi Jeltzalearen sortzailea zegoen, bandera bat eskuan: “Jaun Goikua eta Lagi-Zarra. Agurreiten deutse Naparrei” irakur zitekeen oihal zurian. Foruen aldeko defentsak Laurak bat leloa indartu zuen.\nAzkenean, Foru sistema ezabatzeko legea onartu zen arren, ez zen inoiz aplikatu, German Gamazo Kubara bidali baitzuten altxamenduari aurre egiteko. Herriak bi urte horietan bizitakoa luzaroan oroitzeko xedearekin, oroitarria ipini zuten Sarasate pasealekuan 1903ko apirilaren 7an; bizilagunek jarritako diruari esker altxatu zuten eskultura.\nMunta handiko gertakariak oroitarazten dituen arren, monumentua ez da inoiz inauguratu. Horren inguruan, hainbat teoria daude: batzuek diote Nafarroako Diputazioak hartutako erabakia izan zela, hautsak ez zitezen harrotu; beste askoren esanetan, eskultorearen eta modeloaren arteko maitasun harremanak izan zuen eragina. Foruen damaren atzean Rosa Oteiza dago, eta artista Jose Maria Martinez Ubago da; lehena klase sozial baxukoa zen, bigarrena, aldiz, goi mailakoa. Elkarrekin 3 seme izan zituzten ezkontzatik at, eta horrek zeresan handia eragin zuen Iruñean. Bien arteko harremana amaitu zenean, Oteiza bere semeengandik banandu zuten, bakartasunera kondenatuta.\nIstorioak istorio, Foruen Monumentuak 111 urte beteko ditu aurten. Nafarroaren bihotzaren erdian, Parlamentuaren eta Diputazioaren artean, zer izan ginen gogorarazten digu, eta etorkizuna marraztuko digu, beti ere, gure arbaso hilezkorren argiaren itzalean.


Tortilla frantsesa | Consumer\nArrautza prestatzeko modu hori, nola egosten den, nola egiten den, nolakoa den, nolakoa izan daiteke?\narabera: Osteguna, 2006ko otsailaren 09a\nTortilla frantsesa da arrautza prestatzeko modurik arinenetako bat. Digestio-eritasunen dieten eskuliburuetako bat da errezeta hau, non murriztu egiten baitira elikagaiak eta gantz-prestakinak. Hala ere, nola kozinatzen den, plater hau indigestioa eta koipea izan daiteke.\nTortilla frantsesa, koipe asko ala gutxi?\nTortilla frantsesa arrautza jateko aukera ugariei gehitzen zaie: tortillak beste osagai batzuekin konbinatuta (patata, piperra, urdaiazpikoa…), nahaskiak, arrautza galdarraztatuak, egosiak, frijituak edo plantxan, etab. Tortilla goiz erdian edo afarian bigarren plater gisa hartzea da Espainian sustraitutako ohitura. Prestatzeko erraztasuna eta digestioa, itxura onean, bi arrazoi direla medio, asteko menuetan erabiltzen da.\nTortilla frantsesak olio asko xurga dezake eta, ondorioz, kalorikoa izan daiteke.\nTortilla frantsesa egiteko erabilitako olio kantitatea erabakigarria izango da azken platereko koipe eta kaloria kopuruan, baita digestioan ere. Prestakin horren testura harroa dela eta, kozinatzean gehitzen den olio guztia edo gehiena xurgatzen du. Horregatik, kopuru handia erabiltzen bada, tortilla koipetsuagoa, kalorikoagoa eta behartsuagoa izango da.\nArrautzaren gantza gorringoan kontzentratzen da. Horregatik, koipe eta kaloria gutxiagoko tortilla frantsesa egiteko, bi zuringorekin eta gorringo batekin egin daiteke. Irabiatutako arrautza bakoitzeko koilara bat gehitzen bada, tortillak olio gutxiago xurgatzea ere lortzen da, eta, beraz, arinagoa da.\nErreferentziazko elikagai proteikoa\nArrautza, nutrizio aldetik duen osaeragatik, bere proteinen balioari dagokion erreferentetzat hartzen da. Biologikoenak dira, funtsezko aminoazidoen konposizioan gizakiak bere egiturak fabrikatzeko behar dituen antzekoenak direlako.\nGaur egun, kontsumo-maiztasunari dagokionez, astean 3-4 arrautza hartzen ditu proteina-iturri gisa. Gomendioa da arrautzen kontsumoa haragien eta arrainen kontsumoarekin txandakatzea otordu orojale bat egiten dutenentzat, edo lekale eta zerealekin konbinatzea, elikadura obo-begetarianoa aukeratzen bada.\nArrautza erreferentziazko elikagaia da proteinen konposizioan eta kalitatean\nKlarak balio biologiko handiko ura eta proteinak ditu, oboalbumina esaterako. Gorringoak lipidoak eta bestelako osagai koipetsuak ditu, lezitina kasu. Bertan, bitamina liposolubleen (A, D), hidrosolubleen (tiamina, riboflabina) eta mineralen (burdina, fosforoa, zinka, selenioa eta sodioa) kopuru txikiak ere badaude. Arrautza da kolesterol-portzentaje handiena duen elikagaietako bat, 100 gramo bakoitzeko 500 mg inguru, gorringoan aurkitzen dena, baina baditu beste osagai batzuk ere, hala nola lezitina eta gantz asegabe ugari, elikagaiaren kolesterola xurgatzea mugatzen dutenak.\nTortilla frantsesaren xumetasunak eta sinpletasunak aukera ematen du platera ikusgarriago eta gustagarriago egiteko hainbat lagun egiteko. Pasta-entsalada integralaren goarnizio batek eta tortillak plater elikagarri paregabea egiten dute. Sueztitutako barazkiek beti jaten dute eta zapore ona ematen dute, hala nola pistoaren horniketa, piper berde erreak, barazkiak tenpuran, belar finen zapore sotila edo tomate-saltsa. Perretxikoak, txanpinoiak, berenjena, kalabazina edo sueztitutako tipula lagun zoragarri bihurtzen dira.\nTortillak landare-montadito baten elikagai proteikoa osa dezake, sandwich baten parte izan daiteke urdaiazpiko egosiarekin, misto bat gaztarekin edo urdaiazpiko egosi biribilki gozo batzuk. Horrela aurkeztutako arrautza plater bat osatzeko eta trinko egiteko modu erraza da, hala nola arroza tomate- eta urdaiazpiko-saltsarekin edo barazki-ogitartekoa oilasko-errearekin.\ngorringo grasa-eu huevos-eu ligera-eu tortilla frantses


Musika, dantza eta antzerki saioak, Getxon | Nontzeberri\nHasiera/ESZENA/Musika, dantza eta antzerki saioak, Getxon\nGetxoko Muxikebarrik programazioa ondu du hil honetarako, eta musika, dantza eta antzerki saioak ikusgai izango dira datozen asteotan zentroan.\nAntzezkizunen artean Puertas abiertas eta Los mojigatos lanak nabarmendu behar dira. Horietako protagonistak Cayetana Guillén Cuervo eta Ayoub El Hilali, eta Gabino Diego eta Cecilia Solaguren aktore ezagunak izango dira, hurrenez hurren.\nAntzerkiaren beste proposamen batzuen artean Losers (martxoak 20; euskaraz) aipatu behar da, Jon Plazaola eta Aitziber Garmendia aktoreek egiten dutena. Oso lan ona da, honakoa kontatzen duena: “Manuel eta Sandra adinean aurrera doaz -ia berrogei-, eta gizakiok tenore horretara ailegatuta, gizarteak markatutako baldintzetatik ez dute bat bera ere betetzen: umerik ez, bikoterik ere ez eta diruz urri, etxebizitza bat erosteko aukerarik gabe. Horregatik euren buruak galtzailetzat dituzte eta aldatzeko esperantza handirik gabe, ia-ia etsiak jota, pozik bizitzeko merezimendurik izango ez balute bezala. Bizipozak, ordea, ez du mugarik eta areago, ez du zer ikusirik ondasun materialekin edo gizarteak markatzen dituen usadio eta arauen menpe bizitzearekin. Gu geu gara gure bizitzak nolakoa beharko duen erabaki behar dugunak. Geure beldur eta mugak gainditzeko gai izanez gero behintzat. Manuel eta Sandrak bakarti bizitzeari utzi nahi diote. Goibel antza bizi dira, baina pozik bizi nahi dute. Lortuko al dute?”\nAzkenik, Pabellón 6 eta Makiescenicaren eskutik Ocaña (martxoak 21) lanaz gozatu ahal izango du publikoak.\nMusika atalean, martxoaren 8an, Amak taldearen kontzertua programatu da. Lau musikari bildu dira proiektu horretan abesti propioak edota tradiziozko kantak interpretatzeko. Beste kontzertu interesgarri bat Dead Bronco taldeak burutuko du hilaren 27an, bere azken diskoa The Annunciation aurkezteko.\nDantza saioak ere ondu dituzte herri horretan, eta hala, Aukeran konpainiaren Biz Hitza (martxoak 13) ikuskizunaz gozatzeko aukera egongo da.\nProgramazioaren zehaztasunak hemen kontsultatu ahal dituzue.


Órbita gidari ez profesionala | Seguros Bilbao\nKarneta kentzeagatik babesa\nZertan datza Órbita gidari ez profesionala prest asegurua?\nGidari profesionala ez bazara baina gidatzerakoan babestuta egon nahi baduzu, aseguru honek hilero diru kopuru bat ordainduko zaizu gidabaimena kentzen badizute, izan puntu guztiak galtzeagatik edo arrazoi psikofisikoengatik.\nPuntu gidari ez profesionalaren aseguruarekin, abantaila desberdinez gozatuko duzu, hala nola:\nIbilgailuaren ibilgetzea istripuarengatik\nZure ibilgailua istripu baten ondorioz ibilgetuta geratzen bada, eguneroko kapitala ordainduko dizugu, tailerrean konpontzeko behar dituen orduen arabera.\nLaguntza legal osoa izan nahi duten profesionalak ez diren gidariei (isunen defentsa eta ohartarazlea, horien helegiteak egitea) haien gidabaimenaren defentsarako eta haien bizitza pribatuaren defentsarako. Horren kontratazioa ahalbidetzen die haien baimeneko punturen bat galdu dutenei, horregatik murriztu gabe polizaren bermeetarako eskubidea. Barne hartzen du gidabaimena kentzeagatiko subsidioa.\nGidabaimenaren defentsarako laguntza legalik handiena du: Isunen defentsa administratiboa, defentsa juridikoa karnetaren kentze baten aurrean, zigorren lokalizazioa TESTRAN.\nDefentsa juridikoko erabateko zerbitzua barneratzen du.\nZergattik kontratatu Seguros Bilbaorekin gidabaimenaren asegurua?


kritiken hemeroteka » Paperezko hegazkinak\n« Zalaparta isila | Larrepetit »\nPaperezko hegazkinak / Lutxo Egia / Susa, 2002\nPaperezko hegazkinak Joseba Bergara / Hitzak & ideiak, 2002-09\nIndartsu agertu da Lutxo Egia euskal eleberrigintzara. Lehen nobela du hau baina, Paperezko hegazkinak, egia esan, ederki trebaturiko idazle baten lana da. Bi hari eta hainbat planok osatzen dute eleberria, eta puzzle gisako ahalegin horretan, egileak ederki asmatu du irakurleari eskaini nahi ziona papereratzen. Gaur egungo Euskal Herria eta 1936ko Espainiako Gerra dira bi harien oinarri. Batetik, gerra hartan kazetari moduan lanean aritu zen Benedict Capon-en bila dabil Londresen protagonista. Hari horretatik tiraka, iraganera begira jarri eta Espainiako Gerrak Euskal Herrian utzi zituen gertaera eta ondorio latzei begira jartzen zaigu idazlea. Eta bonbardaketen, suntsiketen, traizioen eta gainerakoen gainetik, gezurrak azaleratzen ditu. Eta gezurrak azaleratzearen lan horretan kazetaritzak duen lana nabarmentzen du.\nLondresen, batetik bestera, bestalde, egungo Euskal Herriari buruzko albisteak ere jasotzen ditu, hedabideen bidez. Horrek ere, gatazketan hedabideek duten paperari buruzko gogoeta eta kritika egitera darama.\nEmaitza ederra da. Oso gustura irakurtzen dena. Azken batean, hedabideei eta traizioari buruzko gogoeta literario ausarta da liburu hau. Nobela ona. Irakurlea hari batean zein bestean, plano honetan zein hurrengoan, gustura sentitzen da. Iragana eta Londres ezagutuko ditu. Bonbak eta tabernak. Gezurrak eta garagardoak. Lagunak eta traidoreak.\nBideari orrialdez orrialde irakurlea irabaziz ekin dio Lutxo Egiak. Bide beretik segitzeko besterik ez diogu eskatzen.


Kalezartarren beharrak jasotzeko bilera otsailaren 26an - Kalezar - Noaua.eus\nKalezartarren beharrak jasotzeko bilera otsailaren 26an\nNoaua Aldizkaria 2020-02-19 11:00\nUdala jada birgaitzen hasia den Pelaioenea eraikinean kokatu asmo duten kalezartarren beharrei erantzuteko udal ekipamendu berriaren egitasmoa definitzen hasi nahi du kalezartarrekin, otsailaren 26an 19:00etan Haur Eskolan deitu duen bilera irekian.\nUsurbilgo udal gobernu taldea kalezartarrekin bilduko da otsailaren 26an, iluntzeko 19:00etan Haur Eskolan deitu duen hitzorduan. Haien beharrak jaso nahi dituzte. Gogoan izan, Kalezar erdiguneko Pelaioenea eraikina birgaitzen ari da Udala. Bi egitasmoren bilgune izango da: Emakumearen Etxearena eta kalezartarrentzako udal-ekipamenduarena. “Bi proiektu desberdin izan arren, biak elkarrekin haztea ahalbidetuko du Pelaioeneak, eta batak zein besteak auzoko bizitzan modu positiboan eragingo dutela espero du udal-gobernuak”, berri eman dute.\nUdal ekipamendu gabeziaren hutsunea beteko dute hartara Kalezarren. Hilaren 26ko bilera horretara dator, auzotarrekin bildu eta haien beharrak jasotzera, “eraikinaren barruko aldea marrazten eta zehazten lagunduko baitie horrek”.\nUsurbilgo Udalak iaz Udalberri aldizkari bidez jakitera eman bezala, Udalak Kalezar erdiguneko eraikina erosi zuen duela 8 urte. Egoera txarrean egonda, eta kalezartarren eskaera aintzakotzat hartuta, eraikina birgaitzea erabaki iaz eta lanak hasi ditu jada Usurbilgo Udalak. "Guztira 100.000 euro bideratuko dira. Era berean, udal-gobernuak beharrezko ikusten du kalezartarrekin batera eraikin hori zertarako erabili erabakitzea. Hots, proiektu sozial bat garatzea", berri eman zuen Udalberri aldizkariak. Horretara dator hain zuzen, Udalak hurrengo asterako iragarri duen bilera.


Pabellon 6eko “Antzerki Arineko Jardunaldietako” lan sarituak | Nontzeberri\nHasiera/ESZENA/Pabellon 6eko “Antzerki Arineko Jardunaldietako” lan sarituak\nPabellon 6eko “Antzerki Arineko Jardunaldietako” lan sarituak\nPabellon 6eko Antzerki Arineko 8. Jardunaldietako lan sarituak jakinarazi dituzte. Hamabi egunetan zehar, eta makina bat emanaldiren ostean, jardunaldiak amaiera iritsi dira eta orain irabazleak zeintzuk diren ezagutzeko unea da. Atzo bildu zen epaimahaia saridunak erabakitzeko.\nBilboko Udaleko Kultura Sailak emandako ikuskizun onenaren Alex Angulo saria (3.000 euro) Aitor Vildosolak idatzi eta zuzendutako El dilema de Otis antzezlanarentzat izan da, Paula Guereñuk eta Marina Yañezek antzeztua.\nEuskarazko lan onenaren Kriselu saria Salaketa antzezlanak jaso du (3.000 euro) Bizkaiko Foru Aldundiaren Kultura Sailaren eskutik. Goiatz Labandibarren testua da hori, eta Mikel Martinezek eta Gaizka Chamizok antzeztu dute.\nIgandean, maiatzak 9, 13:30ean egingo den sari-banaketa ekitaldian gainerako sariak ezagutuko dira, hots, Pabellon 6eko Antzerki Laborategiak ematen duen Interpretazio Onenaren Saria eta Ikusleen Saria. Horiek guztiak Los Aborígenes: Lorca, Dalí, Buñuel antzezlanaren emanaldiaren ostean jakinaraziko dira.\nEpaimahaia Reyes Moleres aktoreak, Betitxe Saitua jantzi-diseinatzaileak, Teresa Abajo, El Correo egunkariko kultur saileko kazetariak, Miriam K. Martxante aktoreak eta Itxaso Belaza kazetari eta Pabellon 6eko bazkideak osatu dute.\nAurtengo edizioan saritutako piezak datorren asteburuan (maiatzaren 8an eta 9an, 18:00etatik aurrera) berriro antzeztuko dituzte, horrela, ikusterik izan ez dituztenek ikusteko aukera izan dezaten. El dilema de Otis eta Salaketa pieza irabazleei, lehiaketatik kanpo parte hartu duen El retablillo de Don Cristóbal gehituko zaie.\nSarrerak eta jakingarri guztiak esteka honetan daude.


EuskoData-k zibersegurtasun arloko konponbide berriak sartu ditu bere katalogoan - SPRI\nKonpainia donostiarraren arabera, “segurtasunik gabe eta datuak babestu gabe, enpresak informazio baliotsua gal lezake”\nMintxu Fraile, Zibersegurtasun arloko arduraduna EuskoData-n.\nEuskoData konpainia 1985ean sortu zen, eta harrezkero IKT inguruneetarako tresna integralak (hardware, Cloud, ERP edo CRM konponbideen ezarpena) eskaintzen dizkie enpresei. Azkenaldian, zibersegurtasunari lotutako produktuak eskaintzen hasi da bere bezeroei. Negozio-proposamen berri horri buruz mintzatu gara EuskoData-ko Zibersegurtasun arloko arduradun Mintxu Frailerekin.\nZergatik erabaki duzue zibersegurtasunari lotutako produktuak eskaintzen hastea?\nInternet bidezko mehatxuak asko ugaritu dira COVID-19a iritsi denetik, eta uste dugu ezinbestekoa dela gure bezeroei eta beste enpresa batzuei eskain diezaiekegun segurtasun-maila handitzea. Enpresa batek jasan ditzakeen erasoak era askotakoak dira eta eraso horiek gero eta hobeto diseinatuta daude, beraz, ez badira neurri aproposak hartzen, datuak, denbora eta dirua gal ditzake enpresak.\nEgoera hori ikusirik, EuskoData-k aurrerapauso bat eman du, eta abian jarri du zibersegurtasun arloko lanak soilik egingo dituen sail berri bat, zeinak prestakuntza-maila egokia izango baitu enpresei euren premien araberako konponbideak eskaintzeko.\nKoronabirusak eragindako itxialdiaren ondorioz negozio asko hasi dira telelana erabiltzen. Ondo egin al ditugu gauzak telelanari eta zibersegurtasunari dagokienez?\nEnpresa askok bazeuzkaten urrunetik lan egiteko konponbideak (euren jardueragatik), baina beste batzuek oso azkar txertatu behar izan dituzte, ia erreakzionatzeko astirik gabe eta segurtasun-azpiegitura txar batek izan ditzakeen ondorioak baloratu gabe. Gainera, konpainia batzuk ez zeuden kontzientziatuta, ezta digitalizatuta ere, ez zekiten etxetik konektatzen eta, beraz, ez zeukaten baliabide onik telelana modu seguruan garatzeko. Horregatik, hauxe da une egokia enpresen premiak eta behar dituzten segurtasun-mailak aztertzeko. Hackerrek ongi dakite konexioak ez direla seguruak, izan ere, egunero lan egiten dute horri probetxua ateratzeko, eta probetxu hori enpresen bizkar lortzen dute.\nZer izan behar dute kontuan enpresek telelanerako sistemak edo tresnak martxan jartzerakoan?\nKontuan hartu behar da telelanaren aukera beti egon dela hor, baina pandemiak eragin duen egoeraren ondorioz, enpresa askok derrigorrez hasi behar izan dute erabiltzen aukera hori, eta horregatik, hobeto ezagutu behar dituzte eskaintzen dituen abantailak. Orobat jakin behar dute jende asko ari dela “lanean” gainerakoei kalte egiteko, enpresak hackeatuz, nortasunak ordezkatuz, kodeak enkriptatuz, e.a. Horregatik, enpresa profesionalen aholkuak onartu behar dituzte, segurtasun ingurune egokiak ezarri eta langileei prestakuntza eman, giza-akatsak ez daitezen segurtasun-arrakala bihurtu.\nNolako zibersegurtasun-konponbideak eskaintzen ditu EuskoData-k?\nArlo askotako konponbideak eskaintzen ditugu. Hona hemen laburpentxo bat: sistemen eta Wi-Fi sareen auditoretza, hacking etikoa, kanpoko sarearen auditoretza, web, pentesting, antolakunderako sarrera eta irteeren analisia, phishing erasoen simulazioak edota erabiltzaileen kontzientziazioa, zeinaren bidez mota guztietako mehatxuak eta asmo txarreko artxibo atxikiak ebaluatzen baitira.\nSegurtasun- eta mehatxu-mailak aztertutakoan ezartzen dira konponbideak: mehatxuak detektatzeko, sarea monitorizatzeko eta mikro-segmentaziorako SIEM konponbidea (sareen babesari lotutako arazoak lantzen ditu, erasoak jasateko arriskua murriztuz); eta Zerotrust, zeinak gailuak, erabiltzaileak eta sareko aplikazioak ziurtatzen, kudeatzen eta monitorizatzen baititu. Azkenik, analisi forentseak egiten ditugu, ezkutuko kalteak eta kaltetutako edo ezabatutako artxiboak bilatzeko.\nFuntsean, horrelako konponbideek bermatzen dute sistemak seguruak direla, zibersegurtasunaren kudeaketa hobetzen dute eta defentsa egoki bat eskaintzen dute eguneroko ziberrerasoentzat.\nZure ustez, enpresek ulertu dute zein garrantzitsua den zibersegurtasun-tresnak inplementatzea ala oraindik asko dago egiteko?\nAsko dago egiteko, baina aurrerantz goaz pixkanaka. Ikusten ari gara enpresak kezkatuta daudela segurtasunagatik eta zabalik daudela konponbideez hitz egiteko. Gero eta eraso gehiago gertatzen dira, eta denok ezagutzen dugu erasoren bat jasan duen norbait eta erasoak eragindako ezbeharrak. Horregatik, inguruan ikusitakoak ikusita, hobe dugu geure burua prestatzea. Beti gogoratzen diegu gure bezeroei segurtasunik gabe eta datuak babestu gabe, enpresak informazio baliotsu guztia gal lezakeela egun batetik bestera.\nSPRI Taldean integratutako Zibersegurtasunerako Euskal Zentroak (Basque Cybersecurity Centre-BCSC) Zibersegurtasunaren Euskadiko Liburu Zuriaren bigarren edizioa egin eta argitaratu du, eta txosten horrek dio zibersegurtasunari lotutako 153 eragile daudela Euskadin, horietatik 125 enpresa pribatuak. Uste duzu badagoela zibersegurtasunaren euskal ekosistema bat?\nJakina baietz. Euskadi beti punta-puntan ibili da IKTen arloan. Horrelako zerbitzuak behar dituen industria-ehun zabala daukagu, eta jakin dugu hazten eta konponbide egokienak eskaintzen. Zibersegurtasun arloan ere ez gara gutxiago izan; modu egokian hazi gara, erreferentziazkoak izateraino, eta ez bakarrik Estatuan. Gainera, Euskadin badauzkagu zibersegurtasun-zerbitzuak berritzeko, azkartzeko eta indartzeko behar adina instalazio eta material, eta hori lagungarri da sektorea indartzeko eta enpresak erakartzeko.\nNola baloratzen duzue Basque Cybersecurity Centre-k ekosistema horretan duen papera?\nBCSCren papera oinarrizkoa da enpresak kontzientziatzen laguntzeko eta konponbideak eskaintzeko. Oso garrantzitsua da I+G+B-n inbertitzen jarraitzea, denontzat izango delako onuragarria. Enpresa eta enpresarietatik hurbil egotea oso garrantzitsua da ikusarazteko arriskuak hor daudela eta badaudela konponbide eraginkorrak.


Irekia Eusko Jaurlaritza - Gobierno Vasco :: Euskal Turismoa MENDIEXPO 2010en izango da\nEusko Jaurlaritzako Industria, Berrikuntza, merkataritza eta Turismo Sailak, Basquetourren bidez, urriaren 30etik azaroaren 1era produktu turistikoetako batzuk aurkeztuko ditu 2010eko mendiexpo azokan.\nBilbon, 2010eko urriaren 29an. Gure komunitatean turistak inoiz baino gehiago sartu diren honetan, Euskadi berriz ere 2010eko Mendiexpon izango da. Mendiaren, Eskiaren, Abenturaren eta Bidaien Azoka datorren asteburuan izango da Irunen. Azoka horretan, naturaren produktu turistiko batzuk ezagutu ahal izango ditugu.\nGaur egungo euskal kostaldeko surf-eskaintza, surfa egiteko olatu nagusien deskribapen zehatzarekin. Jarduera guztion esku dago. Eskarmentu handiko surf-eskola ugarien bidez, kirol horretan interesa dutenek ingurune pribilegiatuan olatu gainean ibiltzeko sentipen paregabeari ekiteko aukera izango dute.\nKirol honetan adituak eta hasiberriak direnentzat, euskal kostaldean 40 txoko baino gehiago dituzte hondartza eta kaletan banatuta. Txoko horien berri jaso dezakegu euskal kostaldeko olatuen mapa berri eta zehatzean; bertan, kalitate handieneko olatuak daude nabarmenduta.\nSurfeko ostatu espezializatuak, gidak, bidaia-agentzia hartzaileak eta beste surfeko zerbitzu-enpresa batzuk ere egongo dira azoka honetako Surfing Euskadi atalean.\nwww.surfingeuskadi.com webgunean, Euskadiko surfa bizipen paregabe bihur dadin beharrezko gomendio guztiak topatuko ditugu.\nHegaztiei behatzera etorritako bidaiariarentzat pentsatutako inguru naturalaren eskaintza turistikoa da. Euskadin hegaztiei behatzeaz gain, habitatarekin errespetuz eta modu ordenatuan hegaztiak babesteko eta mantentzeko gogoa pizten da.\nParke naturalen artean, beste batzuen artean, Izki eta Valderejo, Laguardiako Aintzirak, Urdaibaiko Erreserba eta Matxitxako Lurmuturra hegaztiak ikusteko leku ezin hobeak dira.\nEspainian hegan dabiltzan espezieen % 60 baino gehiago pasatzen dira Euskaditik, beraz, hegaztiei behatzea gustuko dutenentzat ezinbesteko tokia da.\nwww.birdingeuskadi.net webgunearen bidez, zuzenean ezagut daitezke gomendatutako behaketa-eremuak, leku bakoitzeko hegaztiak, nola iritsi, informazio-guneak, ostatuak eta abar.\nBizikletako zaletuek Euskadin 1.500 Km dituzte seinaleztatutako ibilbideetan; gainera, bide horietan mantentze-lan handiak egiten dira urtean zehar, haien kalitatea egiaztatzeko auditoriak eginez.\nHarrera-puntuetan kirolarientzako zerbitzu guztiak daude, eta horietako batzuk doakoak dira, esaterako, dutxak, bizikletak garbitzea eta abar.\nEuskadiko ibilbide-sareari esker seinaleztatutako hainbat bidezidor ditugu; horiei esker, gure lurraldean barnera gaitezke eta bertako paisaia-aniztasunaz eta herentzia kultural baliotsuaz goza dezakegu. Bidezidor mota ugariei esker -ibilbide luzea (GR) eta ibilbide laburra (PR)- gure geografiako baliabide natural eta produktu ugariak ezagut ditzakegu. Gure urratsen bidez, lurraldearen historia, ondare kulturala eta naturala ezagut dezakegu; lurralde horren ontasunak gure memorian geratuko dira eta gure jatorrietara itzultzeko aukera izango dugu.\nWebgune honetan jaso dezakegu horren inguruko informazio guztia, baita albisteak, argazkiak eta abar ere: www.senderismoeuskadi.net


Agustin Iturbide Aranburu\nAgustin Iturbide Aranburu –\nAinitz izan dira Euskal Herria utzirik, Ameriketako lurretan bizimodu berri hobe baten bila abiatu direnak. Horietako batzuen seme-alabak gaur idazle, politikari, zientzialari, abokatu, kazetari, kultur-eragile… ditugu Ameriketako estatuetan, baina enperadore izatera iritsi den bakarra Agustin Iturbide dugu, baztandarren ondorengo zena.\n1.- Iturbidetarren jatorria\nAgustin Iturbideren familia Baztangoa zen. XV. mendean, Aragoiko Joan II. erregeak haren familiari noblezia titulua eman zion. Mende horretan Martin Iturbide Baztango alkate izan zen luzaz. Hortik aitzina, iturbidetarrak Iruñeko artxiboetan aurkituko ditugu goi karguak betetzen. 1517an, Lepantoko gudu handi hartan, Joan Iturbide eta bi seme hil ziren borrokan.\n1711n, Joxe Iturbide Alvarez-Eulate bataiatu zuten Azkoiengo elizan, eta 1737ko abenduaren 8an, eliza berean ezkondu zen Maria Josefa Arregi Gaztelu azkoiendarrarekin. Seme-alaba askoren guraso izan ziren. Horietako bat, Joxe Joakin izenekoa, Nueva España-ko erregeorde-tegira abiatu zen eta Valladolid izeneko hirian bizitoki berria finkatu zuen. Gaur hiri honen izena Morelia da. 1786an herri horretako udal-kontseiluko partaide zen eta horretaz gain, Quirion bazuen etxalde moduko bat. 1772an oiartzuar odoleko Maria Josefa Aranburu Carrillo-Figeroarekin ezkondu zen. 1783ko irailaren 27an sortu zen Agustin, familia honen bosgarren semea.\n2.- Agustin Iturbideren gazte urteak\nHamazazpi urte zituela, Valladolideko Infanteria Errejimenduan sartu zen, eta hogeita bi urte zituela Ana Maria Huarte euskaldunarekin ezkondu. Mexikoko Independentzia Gerraren lehen urteetan, espainiar gudarostearekin batera borrokatu zen matxinatuen aurka. Ofizial izatera iritsi zen, eta borrokaldietan izan zituen garaipenei esker, ospe handia eta diru franko atzeman zituen. Borrokaldi horietan gogor aritu zen matxinatuak zanpatuz, matxinatuen senideak gupidarik gabe zigortuz eta fusilamendu ugari aginduz.\n1816an, erregeordeak goi mailako gerra agintetik baztertu zuen. Baziren zurrumurru handiak haren aurka, ainitzetan matxinatuen adiskide eta senideek zabaldutakoak. Zabaldu zenez, Iturbidek gerra baliatu zuen merkataritza monopolioak sortzeko, ondasun pribatuz jabetzeko, eta erregearen diruak xahutzeko. Egia ote? Gauza da, erregeordeak agintetik kendu zuela, baina ez luzerako, hurrengo urtean Iturbideren aurkako kargu guztiak kendu baitzituzten.\nOrduan, Iturbidek aukera izan zuen gerra aginterara itzultzeko, erregeordeak horrela eskaini baitzion, baina haserre, baztertu zuen. 1820an, hogeita hamazazpi urte zituela, Iturbide koronela independentziaren aldeko matxinatuen alde lerratu zen. 1821eko otsailaren 14an, Igualako Plana deitu izan den aldarrikapena zabaldu zuen. Egitasmo horretan, espainiarrak Mexikoren independentzia onartzeko eta modu ordenatuan joateko gonbidatu zituen. Horretarako erresistentziako buru zen Vicente Guerrerorekin elkartu zen eta Armada Trigarantea sortu.\nErregeordeak Iturbide legez kanpo utzi bazuen ere, ezin izan zuen deus egin, hiri eta gotorleku gehien-gehienak Iturbideren armadaren alde lerratu baitziren. 1821eko irailaren 27an, Iturbideren armadak Mexiko hiria hartu zuen eta Mexikoren independentzia aldarrikatu.\n3.- Agustin Iturbide, Mexikoko enperadore\nHistoriak kontatzen duenez, 1822ko maiatzaren 18an, Mexiko hiriko herritarrak Iturbideren etxeraino joan ziren eta enperadore izan zedila eskatu zioten. Hurrengo egunean, hau da, 1822ko maiatzaren 19an, Mexikoko Behin-behineko Gobernuak Agustin Iturbide lehen enperadore izendatu zuen.\nHamar hilabetez izan zen enperadore, Santa Annaren agindupeko iraultza errepublikazale batek boterea hartu baitzuen eta 1823ko martxoaren 19an koroari uko egin behar izan baitzion. Gero erbestera igorri zuten. Hasieran Italiako Liornara joan zen eta Londresera geroxeago. Ingalaterrako hiriburuan zegoela, espainiarrak Mexikoren inbasio berri bat prestatzen ari zirela jakin zuen. Independentziaren aldeko borrokan aritzeko asmoz Mexikora itzuli zen urte bereko uztailaren 19an. Errepublikaren Gobernuko soldaduek atxilotu zuten eta sasiepaiketa baten ondoren, heriotza zigorra egotzi zioten. Padillan ,1824 maiatzean, fusilatu zuten. Gorpua Padillako teilaturik gabeko elizatxo abandonatuan zuten ehortzi.\nHaren alarguntsa Estatu Batuetan babestu zen eta Mexikoko monarkikoek Agustin Jeronimo Iturbide eta Huarte seme premua aitaren ondorengotzat hartu zuten. Haatik, historiaren haizeek ez zuten Iturbide familiaren alde ufatu, eta iturbidetarrak ez ziren inoiz Mexikoko tronura itzuli.\nHauxe izan zen Baztango odola zainetan zuen Agustin Iturbideren ibilera historikoa. Enperadore izan den euskaldun bakarra, zeren eta, berak behin eta berriz, erraiten zuen bezala. “vasco de cuatro costados” zen, hau da, goitik beherako euskalduna.\nAgustin Iturbide Aranburu, enperadorea, historia, Mexiko


Autobusak Archives - Page 2 of 2 - Galtzaundi Euskara Taldea\nUrriaren 15ean, Nafarroa Oinez ospatuko da Lesakan, Tantirumairu ikastolaren alde. Galtzaundi Euskara Taldeak Tolosaldetik autobusak antolatu ditu bertara joateko. Izen ematea irekita dago urriaren 11a bitarte eta autobusean joateak 10 euroko prezioa du (atarikide direnentzat 8 euro). Izena emateko lekuak …\nIrailaren 24an, Kilometroak jaia ospatuko da Oñatin Txantxiku ikastolaren alde. Galtzaundi Euskara Taldeak Tolosaldetik autobusak antolatu ditu bertara joateko. Izen ematea irekita dago irailaren 21a bitarte eta autobusean joateak 10 euroko prezioa du (atarikide direnentzat 8 euro). Izena emateko lekuak …\nMaiatzaren 14an, Herri Urratsera joateko autobusak antolatu ditu Galtzaundi Euskara Taldeak. (H)aizu lemapean ospatuko da aurtengo jaia Seaskako Ikastolei laguntzeko eta festara elkarrekin joateko aukera izango dute Tolosaldeko euskaltzaleek. 9:30etan irtengo dira autobusak eta itzulera ordua 19:00tan izango da Senperen.\nUrriak 2an Bergaran ospatuko den Kilometroak festara joateko autobusak irtengo dira Tolosaldeko hainbat herritatik. Zizurkil, Villabona, Irura, Anoeta eta Tolosan jarritako puntu ezberdinetan eman ahalko da izena eta herri horietako bakoitzak bere irteera ordu eta puntua izango ditu. Eman izena…\nEuskara jalgi hadi mundura lelopean, maiatzaren 8an Baionako Bernat Etxepare lizeo berriaren alde Senperen ospatuko den festarako autobusak antolatu ditu Galtzaundi Euskara Elkarteak. Tolosatik, Anoetatik, Iruratik, Amasa-Villabonatik eta Zizurkildik aterako dira autobusak. Hona hemen ordutegiak: 09:30ean, Tolosako zezen plazatik 09:35ean,…\nDatorren igandean Usurbilen egingo diren Kilometroetara Tolosaldetik autobusez joan ahalko da. Informatzeko eta izena emateko Galtzaundi euskara elkartera jo behar da, Nafarroa etorbidea 6ean duen egoitzara joanez ala 943 655 004 telefono zenbakira deituz. Hemen sakatuta, berriz, igandeko egitaraua duzue…\nHala izan da maiatzaren 10ean Senpereko lakuaren bueltan egin den festa: 60.000 lagun inguruk, giro ezin hobean, euren ekarpena egin dute Ziburuko Kaskarotenea ikastola eraikitzeko. Tolosaldetik ere hamarnaka lagun joan dira, kotxez, furgonetan eta autobusez. Izan ere, Galtzaundi euskara elkarteak…\nHerri Urratsera autobusez Datorren igandean, maiatzak 10, Senpereko lakuan egingo den Herri Urratseraautobusez joateko aukera dago Tolosaldetik. 09:30ean, Tolosako zezen plazatik abiatuko da eta Anoetako Apaetxe baserrian, Irurako ikastolan eta Villabonako eliza parean egingo ditu geldialdiak. Senperetik bueltan, berriz, 19:30ean…


Berdea izan nahi dut | Fraternidad-Muprespa\nMutualitate konprometitu eta iraunkorraren irudia sustatzeko 2021. urtean Fraternidad-Muprespa mutualitateak "Berdea izan nahi dut" kanpaina sustatu duelarik, mezu hau zabaldu du: bere lan-ingurunean langileen babes- eta osasun-balioak eta lan-arriskuen prebentzioari lotutako balioak aldezteaz gain, lan-ingurunetik kanpo balio horiek babesteko konpromiso sendoa ere badu. Horrela, ongizate fisiko eta emozionala daukaten enpresetan ingurune osasungarriak lortzeko helburua eta ingurumen-jasangarritasuna lortzeko helburua elkartzen ditugu.\nIngurumenaren eremuan, planeta zaintzeko aukera emango diguten mugen barruan kokatu nahi dugu, eta helburu horrekin, gure ekonomia- eta kontsumo-eredua aldatzen saiatu.\nGure ekintzek, zureek, nireek, gutako bakoitzarenek, baliagarriak izan behar dute biodibertsitatearen zaintzari lehentasuna emateko, jasangarritasunaren eta baliabide naturalen optimizazioaren alde apustu eginez.\nOso gogoan dugu hori Mutualitatean, eta kalitate- eta ingurumen-politikekin ziurtatzen dugu. Kanpaina honen bidez, gure mutualistak eta interes-talde guztiak gure planeta zaintzera animatzen ditugu, gure ingurunea askoz osasungarriagoa bihurtuko duten politikak eta ekintzak gauzatuta.\nErakundeak, ingurumenaren babesarekiko konpromisoan, kutsadura murriztea eta antolakuntzari lotutako bestelako konpromiso zehatzak barne, honako jarduketa-printzipio hauek agindu eta bermatu ditu:\nLangile guztiak sentsibilizatu eta kontzientziatzea, haien ingurumen trebakuntza eta ingurumen kudeaketan parte hartzea sustatuz, eta azpikontratatutako langileei jakinarazpenak bidaltzea.\nFraternidad-Muprespa mutualitateak UNE-EN ISO 9001:2015 kalitate-ziurtagiria eta UNE-EN ISO 14001:2015 ziurtagiria ditu. Eta karbono-aztarna eta berotegi-efektua eragiten duten gasen emisioak murrizteko konpromisoa jaso du.\nIrtenbide globalak eta banakakoak hartu behar ditugu berehala, eta eraginkorrak izan behar dute; ezin dugu gure jasangarritasun-eredua etorkizuneko pandemien, birusen edo izaera ezezaguneko beste edozein egoeraren esku utzi.\nMilaka lagun gara, eta denok elkarrekin gaude leku berean; gutxi batzuk kezkatzen ez badira edo konponbiderik pentsatu nahi ez badute, etsi egin behar al dugu?\nBat egin ekintzarekin, BERDEA IZAN NAHI DUT, aldaketa sinple askok arrakasta handia dakarte; nahi baduzu, desberdina izan zaitezke eta mugitu, gure planetak kolorea gal ez dezan.\nBIDEOA (Flamenko berdeak)\nBIDEOA (Larrosa berdeak)\nBIDEOA (Laranja berdeak)


Dorraok araztegi berria izanen du 2021ean - Sakana - Guaixe.eus\nDorraok araztegi berria izanen du 2021ean\nGuaixe 2020-03-13 14:46\nGregorio Berrozpe, Idoia Resano, Bernardo Ziriza, Emeterio Senar eta Fernando Mendoza.\nLizarragan egindakoaren antzekoa izanen da. Egungoa dagoen toki berean eginen da. Nilsa enpresa publikoak 413.000 euroko inbertsioa eginen du eta lanak emateko deialdia urte bukaeran egitea aurreikusi du.\nDorraoko Kontzejuak heldu den urtean ur-araztegi berria izanen du, gaitasun handiagokoa. Gaur egun IMhoff izeneko arazketa-tanga bat du Leziza ibaiaren eskuinaldean, herritik 190 metrora. Tanke horretaraino bi isurbide iristen dira: bata ekialdetik iristen dena eta herritarren isurketa gehiena biltzen duena, eta bestea mendebaldeko muturreko hainbat etxebizitzatako urak pilatzen dituena.\nNilsak araztegi osoagoa diseinatu du. Izan ere, 114 dorrobarrez aparte, gaztandegi bat ere badago herrian, eta bertako hondakin-urek etxekoez bestelako osagai espezifikoak dituzte, eta, ohiko isurketekin batera, zaharkituta uzten dute egungo arazketa-sistema. Araztegi berria saneamendu kanonarekin finantzatuko da osorik, Nafarroako herritarren uraren ordainagirien bidez. Araztegia egiteko lanak lehiaketa ireki bidez emanen ditu Nilsaketa enpresa hartzaileak urte erdia izanen du haiek egiteko.\nBernardo Zirizak (Lurralde Kohesio kontseilaria), Fernando Mendozak (Nilsako Azpiegitura Lokalen Nafarroako zuzendaria), Gregorio Berrozpek (Nilsako obra eta proiektuen zuzendaria), Emeterio Senar Ergoienako alkateari eta Idoia Resano Dorraoko Kontzejuko presidenteari egitasmoaren berri eman zieten atzo.\nInstalazio berria segundoko 0,47 litroko (eguneko 40 m ³) batez besteko emaria tratatzeko diseinatuta dago, eta instalazioan segundoko 3,28 litrora arteko maximoa onartzen da. Ur-uholde gogorren, euri-jasen edo ekaitzen uneetarako aurreikuspena segundoko 1,13 litrokoa dela, etorkizuneko azpiegiturak onartzen duen gehieneko emaria baino nabarmen txikiagoa.\nAraztegi berria egungo tanga dagoen lursail berean kokatuko dute, eta bigarren mailako dekantagailu bihurtuko dute. Instalazioa iragazki biologikoetan oinarrituta egonen da, Nilsak duela ia 30 urtetik erabiltzen duen ohiko sistema, bere eraginkortasun eta egonkortasunagatik. Uraren ibilbidea bukaerako bi hezegunetan bukatuko da. Hezegune horiek arazketa indartzeko etapa gisa jarduten dute, eta larrialdietan ura atxikitzeko putzu gisa ere balio dute. Dauden bi hustubideak kontserbazio-egoera onean daude, eta aldaketa txikiren batekin erabiltzen jarraituko dira obra berrian sartzeko.\nGainera, telekontrol-sistema bat izango da, Nilsaren bulegoetatik edo internet bidez urrutitik gainbegiratua, edozein matxura edo alarmaren berri berehala izateko aukera emango duena, eta gehienez ere 24 orduko epean erantzungo zaie. Resanok gaztigatu behar zien Internet hedadura eskasa dela Ergoienan. Bestalde, mantentze-lanetako bikote batek astean bitan bisitatuko du instalazioa, lohien trabak eta mailak ikuskatzeko, egoera orokorra ikuskatzeko, hondakinak eta zaborra kentzeko eta lorezaintzako lanak egiteko. Instalaziotik kendutako lohiak araztegi handiago batean tratatuko dira, instalazio txiki guztietan gertatzen den bezala, sortzen duten bolumen txikia dela eta.\nDorraoko Kontzejuak zuzenean kudeatzen du herriko ur hornidura. Dorrobarrek ur kontsumoagatik “tarifa finkoa” ordaintzen diote kontzejuari. Resanok azaldu digunez, “kontzejuak ez du baliabiderik etxez etxe kontagailuak begiratzen aritzeko”. Aholkuak betetzeko kontzejuak baliabideak beharko lituzkeela nabarmendu zuen. Dorraon bezala Nafarroan 60 bat herri eta beste horren beste kontzeju daude ur hornidura zuzenean kudeatzen dutenak. Gainontzekoek mankomunitateen bidez egiten dute. Mendozaren iritziz, herri txikien zuzeneko kudeaketa “horrek zaildu egiten du kudeaketa”. Nafarroako Gobernuaren plan zuzentzaileek uraren behe-hornidura eskualde ikuspegiarekin egitea aholkatzen dutela ere nabarmendu zuen. Nilsakoak esan zuenez, kontsumo datuak baliagarriak zaizkie. Eta ur-kontagailuak jartzearen alde egin zuen, “zenbat gastatu dugun jakiteak kontsumoa murritzarazten du”.\nNilsako buruak, bestetik, klima aldaketa izan zuen aipagai zerbitzuen bateratzearen ideia azpimarratzeko: “ura izan dutelako, euria egin duelako ur hornidura arazorik izan ez dutenei arazoak sortuko dizkie”.\nBiologikoki ura arazten duen azpiegitura dute Unanun. Mendozak azaldu zigunez, aztertu zuten Unanu eta Dorraorako araztegi bakarra egitea baina aurrekontua asko igotzen zen eta ideia bertan ehera gelditu zen.\nNilsak gaur egungo Olatzagutiko araztegia zaharkitutzat du eta, horregatik, hura berritzeko egitasmoa aurreratua du. Apirilean edo maiatzean lanak emateko deialdia eginen dute eta lanak udan astea espero dute.\nGizartea Dorrao Olazti


Etiketa: Adam | Martech Zone\nAprimo eta ADAM: Aktiboen kudeaketa digitala bezeroaren bidaiarako\nAsteartea, abuztua 22, 2017 Asteazkena, abuztuak 23, 2017 Douglas Karr\nAprimo, marketin eragiketen plataformak, hodeian oinarritutako eskaintzetan ADAM Digital Asset Management softwarea gehituko duela iragarri du. Plataforma lider gisa aitortu da The Forrester Wave ™: Digital Asset Management for Customer Experience, Q3 2016, eta honako hau eskaintzen du: Ekosistema osoko integrazioa Aprimo Integrazio Esparruaren bidez - Markek ikusgarritasun hobea lor dezakete eta hobeto konektatzen dira marketin ekosistemara. Aprimok hodeian integratutako esparru ireki eta malguaren abantaila gehigarriekin. Marketinaren konbergentzia\nGehitu Y! Bizi zure alboko barran!\nOstirala, otsaila, 8, 2008 Ostirala, otsaila, 8, 2008 Douglas Karr\nY-rekin nahiko hunkituta nago! Zuzenean - teknologia zoragarria! Beraz, aurrera egitea erabaki nuen eta nire alboko barran zuzenean jartzea erabaki nuen! Emisioa egiten ari naizenean, nire alboko barran ordenagailu eramangarrian lanean ikusten nauzu. Nola egin nuen? Lan pixka bat behar izan zuen, baina asmatu nuen. Gainditzeko oztopo handiena Yahoo! -Ren dokumentazioak okerra zuela izan zen benetako emisioa seinalatzeko!